text:
KGAOLO YA BOROBEDI
Bogosi Jwa Modimo ke Eng?
Baebele e re bolelela eng ka Bogosi jwa Modimo?
Bogosi jwa Modimo bo tlile go dira eng?
Bogosi jono bo tla dira leng gore thato ya Modimo e dirwe mo lefatsheng?
1. Re tlile go tlotla ka thapelo efe e e tumileng?
DIMILIONE tsa batho mo lefatsheng ka bophara di tlwaelane le thapelo e ba le bantsi ba e bitsang thapelo ya Rara wa Rona, kgotsa Thapelo ya Morena. Dipolelo tse pedi tseno di raya thapelo e e tumileng e Jesu Keresete ka boene a neng a e dirisa e le thapelo ya sekao. Eno ke thapelo e e nang le dintlha tse di botlhokwa, mme go sekaseka dilo tsa ntlha tse tharo tse di kopiwang mo go yone go tla go thusa go ithuta go le gontsi ka se tota Baebele e se rutang.
2. Ke dilo dife tse tharo tse Jesu a neng a ruta barutwa ba gagwe go di rapelela?
2 Kwa tshimologong ya thapelo eno ya sekao, Jesu o ne a laela bareetsi ba gagwe a re: “Ka jalo, lo rapele ka tsela eno: ‘Rraarona yo o kwa magodimong, a leina la gago le itshepisiwe. A bogosi jwa gago bo tle. A thato ya gago e diragale le mo lefatsheng, jaaka kwa legodimong.’” (Mathaio 6:9-13) Dilo tse tharo tse di kopiwang tseno di kaya eng?
3. Ke eng se re tlhokang go se itse ka Bogosi jwa Modimo?
3 Re setse re ithutile go le gontsi ka leina la Modimo, e bong Jehofa. Mme re tlotlile ka thato ya Modimo go ya bokgakaleng jo bo rileng—se a se dirileng le se a sa ntseng a tlile go se direla batho. Jaanong, Jesu o ne a bua ka eng fa a ne a re re rapele re re: “A bogosi jwa gago bo tle”? Bogosi jwa Modimo ke eng? Go tla ga jone go tla itshepisa leina la Modimo jang? Mme go tla ga Bogosi go amana jang le go dirwa ga thato ya Modimo?
SE BOGOSI JWA MODIMO E LENG SONE
4. Bogosi jwa Modimo ke eng, mme Kgosi ya jone ke mang?
4 Bogosi jwa Modimo ke puso e e tlhomilweng ke Jehofa Modimo e go busang Kgosi e e tlhophilweng ke ene mo go jone. Kgosi ya Bogosi jwa Modimo ke mang? Ke Jesu Keresete. Jesu ke Kgosi e e fetang babusi ba bangwe botlhe ba batho mme o bidiwa “Kgosi ya ba ba busang e le dikgosi le Morena wa ba ba busang e le barena.” (1 Timotheo 6:15) O na le maatla a go dira molemo go gaisa mmusi ope fela wa motho, go gaisa le e leng babusi ba ba ka tswang ba le molemolemo.
5. Bogosi jwa Modimo bo busa bo le kae, mme bo busa eng?
5 Bogosi jwa Modimo bo tla busa go tswa kae? Jesu o kae gone jaanong? O tla gakologelwa gore o ne wa ithuta gore o ne a bolaelwa mo koteng ya tlhokofatso, morago ga moo a tsosiwa mo baswing. Ka bonako fela morago ga moo, o ne a tlhatlogela kwa legodimong. (Ditiro 2:33) Ka jalo, ke teng koo Bogosi jwa Modimo bo leng teng—kwa legodimong. Ke gone ka moo Baebeleng e bo bitsang “bogosi . . . jwa selegodimo.” (2 Timotheo 4:18) Le mororo Bogosi jwa Modimo bo le kwa legodimong, bo tla busa lefatshe.—Tshenolo 11:15.
6, 7. Ke eng se se dirang gore Jesu a nne Kgosi e e sa tshwaneng le epe e nngwe?
6 Ke eng se se dirang gore Jesu e nne Kgosi e e sa tshwaneng le epe e nngwe? Lengwe la mabaka ke gore ga a kitla a swa. Fa Baebele e bapisa Jesu le dikgosi tsa batho, e mmitsa “ene a le esi yo o nang le bosasweng, yo o nnang mo leseding le le ka se kang la atamelwa.” (1 Timotheo 6:16) Seno se raya gore dilo tsotlhe tse di molemo tse Jesu a di dirang di tla nnela ruri. Mme o tla dira dilo tse dikgolo le gone di le molemo.
7 A ko o akanye ka boporofeti jono jwa Baebele jo bo buang ka Jesu: “Moya wa ga Jehofa o tla nna mo go ene, moya wa botlhale le wa go tlhaloganya, moya wa kgakololo le wa thata, moya wa kitso le wa go boifa Jehofa; mme o tla ipelela go boifa Jehofa. Mme ga a kitla a atlhola go ya ka sepe fela se a se bonang ka matlho, le fa e le go kgalemela go ya fela ka se a se utlwileng ka ditsebe. O tla atlhola batho ba maemo a a kwa tlase ka tshiamo, mme o tla naya ba ba pelonolo ba lefatshe kgalemelo ka thokgamo.” (Isaia 11:2-4) Mafoko ano a bontsha gore Jesu o ne a tla nna Kgosi e e siameng le e e utlwelang batho ba ba mo lefatsheng botlhoko. A o ka rata go busiwa ke motho yo o ntseng jalo?
8. Ke bomang ba ba tla busang le Jesu?
8 Ntlha e nngwe ke eno gape ka Bogosi jwa Modimo: Jesu ga a na go busa a le esi. Go tla nna le ba ba busang le ene. Ka sekai, moaposetoloi Paulo o ne a raya Timotheo a re: “Fa re tswelela re itshoka, gape re tla busa mmogo jaaka dikgosi.” (2 Timotheo 2:12) Ee, Paulo, Timotheo le ba bangwe ba ba ikanyegang ba ba tlhophilweng ke Modimo ba tla busa le Jesu mo Bogosing jwa selegodimo. Ke ba le kae ba ba tla nnang le tshiamelo eo?
9. Jesu o tla busa le batho ba le kae, mme Modimo o simolotse leng go ba tlhopha?
9 Jaaka go tlhalositswe mo Kgaolong ya 7 ya buka eno, moaposetoloi Johane o ne a bontshiwa ponatshegelo e mo go yone a neng a bona “Kwana [Jesu Keresete] e eme mo Thabeng ya Siona [boemo jwa gagwe jwa segosi kwa legodimong], mme a na le ba ba dikete di le lekgolo masome a manè le bonè ba kwadilwe leina la gagwe le leina la ga Rraagwe mo diphatleng tsa bone.” Ba ba 144 000 bao ke bomang? Johane ka boene o re bolelela jaana: “Bano ke bone ba ba nnang ba sala Kwana morago go sa kgathalesege gore o ya kae. Bano ba ne ba rekwa mo bathong e le mabutswapele a Modimo le a Kwana.” (Tshenolo 14:1, 4) Ee, ke ba ba setseng Jesu Keresete morago ka boikanyegi ba segolobogolo ba tlhophetsweng go ya go busa le ene kwa legodimong. Fa ba sena go tsosiwa go ya go tshela kwa legodimong, “ba tla busa lefatshe e le dikgosi” ba na le Jesu. (Tshenolo 5:10) Fa e sa le ka nako ya baaposetoloi, Modimo o ntse a tlhopha Bakeresete ba ba ikanyegang gore a tlatse palo ya ba ba 144 000.
10. Ke ka ntlha yang fa e le thulaganyo e e lorato gore Jesu le ba ba 144-000 ba buse batho?
10 Go rulaganyetsa gore Jesu le ba ba 144 000 ba buse batho ke go bontsha lorato e le tota. Ka gonne Jesu o a itse gore go ntse jang go nna motho le go boga. Paulo o ne a re Jesu “ga se yo o ka se kang a re utlwela botlhoko ka makoa a rona, mme ke yo o lekilweng ka ditsela tsotlhe jaaka rona, mme a se na boleo.” (Bahebera 4:15; 5:8) Ba ba busang mmogo le ene le bone e kile ya nna batho ba ba neng ba boga mme ba itshoka. Mo godimo ga moo, ba ile ba lwantshana le bosaitekanelang jwa bone le go itshokela malwetse a mefuta e le mentsi. Ga go pelaelo gore ba tla tlhaloganya mathata a batho ba lebaneng le one!
BOGOSI JWA MODIMO BO TLA DIRA ENG?
11. Jesu o ne a re barutwa ba gagwe ba rapelele eng ka thato ya Modimo?
11 Fa Jesu a ne a re barutwa ba gagwe ba rapelele Bogosi jwa Modimo gore bo tle, gape o ne a re ba rapelele gore thato ya Modimo e dirwe “mo lefatsheng.” Modimo o kwa legodimong, mme thato ya gagwe ga e bolo go nna e dirwa teng ke baengele ba ba ikanyegang. Le fa go ntse jalo, mo Kgaolong ya 3 ya buka eno, re ne ra ithuta gore moengele mongwe yo o boikepo o ne a tlogela go dira thato ya Modimo mme a dira gore Adame le Efa ba leofe. Mo Kgaolong ya 10, re tla ithuta go le gontsi ka se Baebele e se rutang ka moengele yo o boikepo yono, yo re mo itseng e le Satane Diabolo. Satane le baengele ba e leng dibopiwa tsa semoya tse di neng tsa tlhopha go mo sala morago—tse di bidiwang madimona—ba ne ba letlwa go nna kwa legodimong nakonyana. Ka jalo, ga se botlhe kwa legodimong ba ba neng ba dira thato ya Modimo. Seo se ne se tla fetoga fa Bogosi jwa Modimo bo simolola go busa. Kgosi e e neng e sa tswa go tlhomiwa e leng Jesu Keresete, o ne a tshwanetse go lwa le Satane.—Tshenolo 12:7-9.
12. Tshenolo 12:10 e tlhalosa ditiragalo dife tse pedi tse di botlhokwa?
12 Mafoko a a latelang a boporofeti a tlhalosa se se neng se tla direga: “Ka utlwa lentswe le le kwa godimo kwa legodimong le re: ‘Jaanong go tlile poloko le maatla le bogosi tsa Modimo wa rona le taolo ya ga Keresete wa gagwe, ka gonne molatofatsi wa bakaulengwe ba rona [Satane] o piriganyeditswe kwa tlase, yo o ba latofatsang bosigo le motshegare fa pele ga Modimo wa rona!’” (Tshenolo 12:10) A o etse tlhoko ditiragalo tse pedi tse di botlhokwa thata tse di tlhalosiwang mo temaneng eo ya Baebele? Sa ntlha, Bogosi jwa Modimo jo go busang Jesu Keresete mo go jone bo simolola go busa. Sa bobedi, Satane o ntshiwa kwa legodimong a bo a latlhelwa mo lefatsheng.
13. Diphelelo tsa go ntshiwa ga ga Satane kwa legodimong e ne ya nna dife?
13 Ditiragalo tse pedi tseo di ile tsa felela jang? Re bala jaana ka se se neng sa direga kwa legodimong: “Ka lebaka leno itumeleng, lona magodimo le lona ba lo agileng mo go one!” (Tshenolo 12:12) Ee, baengele ba ba ikanyegang kwa legodimong ba a itumela ka gonne fa Satane le madimona a gagwe ba seyo, mongwe le mongwe mo legodimong o kgona go ikanyega mo go Jehofa Modimo. Go na le kagiso e e feletseng e e nnetseng ruri le kutlwano. Thato ya Modimo e a dirwa jaanong kwa legodimong.
14. Ke eng se se diregang ka ntlha ya go bo Satane a latlhetswe mo lefatsheng?
14 Mme go tweng ka lefatshe? Baebele ya re: “A bo go latlhega lefatshe le lewatle, ka gonne Diabolo o fologetse kwa go lona, a le bogale jo bogolo, ka a itse gore o na le lobaka lo lokhutshwane lwa nako.” (Tshenolo 12:12) Satane o galefetse go bo a ntshitswe kwa legodimong e bile a saletswe ke lobaka lo lo khutshwane fela lwa nako. Bogale jwa gagwe bo dira gore a tlisetse lefatshe matshwenyego kgotsa ‘tatlhego.’ Mo kgaolong e e latelang, re tla ithuta go le gontsi ka ‘tatlhego’ eo. Mme fa re sa ntse re akantse ka seo, re ka nna ra ipotsa go re, Bogosi bo ka dira jang gore thato ya Modimo e dirwe mo lefatsheng?
15. Thato ya Modimo ke eng ka lefatshe?
15 Sa ntlha, gakologelwa gore thato ya Modimo ke eng ka lefatshe. O ithutile ka yone mo Kgaolong ya 3. Kwa Edene, Modimo o ne a bontsha gore thato ya gagwe ke gore lefatshe leno le tlale ka batho ba ba siameng ba ba sa sweng. Satane o ne a dira gore Adame le Efa ba leofe, mme seno se ile sa ama go diragadiwa ga thato ya Modimo mo lefatsheng mme le fa go ntse jalo ga se a ka sa fetola maikaelelo a Modimo ka lefatshe. Jehofa o sa ntse a ikaeletse gore ‘basiami ba rue lefatshe, mme ba age mo go lone ka bosakhutleng.’ (Pesalema 37:29) Mme Bogosi jwa Modimo bo tla diragatsa seo. Jang?
16, 17. Daniele 2:44 e re bolelela eng ka Bogosi jwa Modimo?
16 Akanya ka boporofeti jo bo mo go Daniele 2:44. Bo balega jaana: “Mo metlheng ya dikgosi tseo Modimo wa legodimo o tla tlhoma bogosi jo bo se kitlang bo senngwa le ka motlha. Mme bogosi joo ga bo kitla bo fetisediwa mo bathong bape ba bangwe. Bo tla thubaganya bo fedisa magosi ano otlhe, mme bo tla ema ka bosakhutleng.” Seno se re bolelela eng ka Bogosi jwa Modimo?
17 Sa ntlha, se re bolelela gore Bogosi jwa Modimo bo ne bo tshwanetse go tlhomiwa “mo metlheng ya dikgosi tseo,” kgotsa fa magosi a mangwe a sa ntse a busa. Sa bobedi, se re bolelela gore Bogosi jono bo tla ema ka bosakhutleng. Ga bo kitla bo fenngwa le fa e le go tseelwa sebaka ke bogosi jo bongwe. Sa boraro, re a lemoga gore go tla nna le ntwa fa gare ga Bogosi jwa Modimo le magosi a lefatshe leno. Go tla fenya Bogosi jwa Modimo. Kwa bokhutlong, e tla bo e le jone fela bogosi jo bo busang batho. Ka nako eo, batho ba tla ipelela Bogosi jo bo a gaisang otlhe jo ba iseng ba ko ba bo bone.
18. Ntwa ya bofelo fa gare ga Bogosi jwa Modimo le dipuso tsa lefatshe leno e bidiwa eng?
18 Baebele e re bolelela go le gontsi ka ntwa eo ya bofelo fa gare ga Bogosi jwa Modimo le magosi a lefatshe leno. Ka sekai, e re ruta gore fa bokhutlo bo ntse bo atamela, meya e e boikepo e tla anamisa maaka go tsietsa ‘dikgosi tsa lefatshe lotlhe le le nang le banni.’ Ka ntlha yang? ‘Go phuthela [dikgosi tseno] kwa ntweng ya letsatsi le legolo la Modimo Mothatayotlhe.’ Dikgosi tsa lefatshe di tla phuthelwa mmogo “kwa lefelong le le bidiwang Hara-Magedona ka Sehebera.” (Tshenolo 16:14, 16) Ka ntlha ya se se buiwang mo ditemaneng tse pedi tseo, ntwa ya bofelo fa gare ga dipuso tsa batho le Bogosi jwa Modimo e bidiwa ntwa ya Hara-Magedona, kgotsa Aramagedona.
19, 20. Ke eng se se dirang gore thato ya Modimo e se ka ya dirwa mo lefatsheng gone jaanong?
19 Bogosi jwa Modimo bo tla fitlhelela eng ka nako ya Aramagedona? A ko o akanye gape gore thato ya Modimo ke eng ka lefatshe. Jehofa Modimo o ikaeletse gore lefatshe le tladiwe ka batho ba ba itekanetseng ba ba siameng ba ba mo direlang mo Paradaiseng. Ke eng se se dirang gore go se ka ga nna jalo gone jaanong? Sa ntlha, re batho ba ba nang le boleo, re a lwala e bile re a swa. Le fa go ntse jalo, mo Kgaolong ya 5, re ithutile gore Jesu o ne a re swela gore re kgone go tshelela ruri. Ga go pelaelo gore o gakologelwa mafoko a a mo Efangeleng ya ga Johane, a a reng: “Modimo o ratile lefatshe mo go kalo mo a bileng a ntsha Morwawe yo o tsetsweng a le esi, gore mongwe le mongwe yo o dumelang mo go ene a se ka a senngwa mme a nne le botshelo jo bo sa khutleng.”—Johane 3:16.
20 Bothata jo bongwe ke gore batho ba le bantsi ba dira dilo tse di bosula. Ba bua maaka, ba a tsietsa e bile ga ba itshware sentle. Ga ba batle go dira thato ya Modimo. Batho ba ba dirang dilo tse di boikepo ba tla senngwa ka nako ya ntwa ya Modimo ya Aramagedona. (Pesalema 37:10) Lebaka le lengwe la go bo thato ya Modimo e sa dirwe mo lefatsheng ke gore dipuso ga di kgothaletse batho go e dira. Dipuso di le dintsi di ba kgothaletsa go dira se se bosula, di setlhogo kgotsa di tletse ditiro tsa boferefere. Baebele e bua fela ka tlhamalalo e re: ‘Motho o laotse motho yo mongwe go mo utlwisa botlhoko.’—Moreri 8:9.
21. Bogosi bo tla dira jang gore thato ya Modimo e dirwe mo lefatsheng?
21 Morago ga Aramagedona, batho ba tla busiwa ke puso e le nngwe fela, e leng Bogosi jwa Modimo. Bogosi joo bo tla dira gore thato ya Modimo e dirwe le go tlisa masego a a molemolemo. Ka sekai, bo tla fedisa Satane le madimona a gagwe. (Tshenolo 20:1-3) Maatla a setlhabelo sa ga Jesu a tla dirisiwa gore batho ba ba ikanyegang ba se ka ba tlhola ba lwala le fa e le go swa. Go na le moo, ba tla kgona go tshelela ruri fa Bogosi joo bo busa. (Tshenolo 22:1-3) Lefatshe le tla dirwa paradaise. Ka jalo, Bogosi bo tla dira gore thato ya Modimo e dirwe mo lefatsheng, e bile bo tla itshepisa leina la Modimo. Seno se bolela eng? Se bolela gore kgabagare, mongwe le mongwe yo o tla bong a tshela fa Bogosi jwa Modimo bo busa o tla tlotla leina la ga Jehofa.
BOGOSI JWA MODIMO BO TLA TSAYA KGATO LENG?
22. Re itse jang gore Bogosi jwa Modimo bo ne jwa se ka jwa tla fa Jesu a ne a le mo lefatsheng kgotsa ka bonako fela fa a sena go tsosiwa mo baswing?
22 Fa Jesu a ne a bolelela barutwa ba gagwe gore ba rapele ba re, “A bogosi jwa gago bo tle,” go ne go bonala sentle gore Bogosi bo ne bo ise bo tle ka nako eo. A bo ne jwa tla fa Jesu a ne a tlhatlogela kwa legodimong? Nnyaa, ka gonne Petere le Paulo ba ne ba re fa Jesu a sena go tsosiwa, boporofeti jo bo mo go Pesalema 110:1 bo ne jwa diragadiwa mo go ene, jo bo reng: “Jehofa o raya Morena wa me a re: ‘Nna kafa seatleng sa me sa moja go fitlha ke baya baba ba gago gore e nne sebeo sa dinao tsa gago.’” (Ditiro 2:32-35; Bahebera 10:12, 13) O ne a tshwanelwa ke gore a lete lobakanyana.
Fa Bogosi jwa Modimo bo busa, thato ya gagwe e tla dirwa mo lefatsheng jaaka e dirwa kwa legodimong
23. (a) Bogosi jwa Modimo bo simolotse leng go busa? (b) Re tla tlotla ka eng mo kgaolong e e latelang?
23 O ne a tshwanetse go leta lobaka lo lokae? Mo lekgolong la bo19 le la bo20 la dingwaga, baithuti ba ba tlhoafetseng ba Baebele ba ile ba bala dipalo mme ba lemoga gore lobaka lwa go leta ga gagwe lo ne lo tlile go khutla ka 1914. (Malebana le letlha leno, leba Dintlha Tse di Oketsegileng, ditsebe 215-18.) Ditiragalo tsa lefatshe tse di neng tsa simolola ka 1914 di ne tsa tlhomamisa gore baithuti bano ba ba tlhoafetseng ba Baebele ba ne ba opile kgomo lonaka. Go diragadiwa ga boporofeti jwa Baebele go bontsha gore ka 1914, Keresete o ne a nna Kgosi mme Bogosi jwa Modimo jwa selegodimo jwa simolola go busa. Ka jalo, re tshela mo ‘lobakeng lo lokhutshwane lwa nako’ lo lo saletseng Satane. (Tshenolo 12:12; Pesalema 110:2) Gape, re ka bua re sa okaoke gore go ise go ye kae, Bogosi jwa Modimo bo tla tsaya kgato ya go dira gore thato ya gagwe e dirwe mo lefatsheng. A dikgang tseno ga di go itumedise? A o a di dumela? Kgaolo e e latelang e tla go thusa go bona gore eleruri Baebele e ruta dilo tseno.


c: text/html

text:
Ke ikwadisetsa lekgetho jang
Maele a a botlhokwa: Tsela e ka yone o ikwadisetseng lekgetho le lekgetho la dithoto tse di tsenang mo nageng le go tlhabolola tshedimosetso ya gago ya ga jaanong e fetogile fa e sa le ka 12 May 2014. Go bona tshedimosetso go ya pele, tobetsa fano.
Fa o ise o ikwadise jaaka moduedi wa lekgetho, o tshwanetse go latela dikgato tse di latelang gore o ikwadise:
Fa o lebetse nomoro ya gago ya lekgetho o ka e kopa kwa SARS ka ditsela tse di farologaneng:
- O ka ya kwa lekaleng le le gaufi le wena la SARS go ya go e kopa. Tsweetswee tsamaya o tshotse ID ya gago.
- O ka e bona mo eFiling fa o ikwadiseditse go nna eFiler. Se o tlhokang go se dira fela ke go tsena mo inthaneteng go tlhola nomoro ya gago.
- Kgotsa o ka e kopa ka go ikgolaganya le SARS mo nomorong ya botlhe 0800 00 7277. Tsweetswee dira gore o bo o tshotse ID ya gago gore re tle re netefatse gore o mang.
Maele a a botlhokwa: Tsweetswee ela tlhoko gore SARS ga e kitla e naya mongwe o sele nomorong ya gago ya lekgetho, ntle le fa motho yoo e le mmalamatlotlo wa gago kgotsa a na le dithata tsa semolao tsa go bereka ka dilo tsa gago tsa lekgetho.

robotstxt: allowed

filter: keep


text:
MOPITLWE 3, 2014
RUSSIA
Kgotlatshekelo ya Boikuelo ya Russia e Emela Ditshwanelo Tsa Batho ka go Gana go Thibela JW.ORG
Ka Ferikgong 22, 2014, baatlhodi ba bararo ba Kgotlatshekelo ya Naga kwa Tver ba ile ba phimola tshwetso e e dirilweng ke kgotlatshekelo e potlana ya go thibela jw.org, website ya semolao ya Basupi ba ga Jehofa. * Go farologana le ditshwetso tse di dirilweng ke dikgotlatshekelo tsa Russia mo dingwageng tse di fetileng, Kgotlatshekelo ya Naga e ile ya diragatsa molao mme ya ema kgatlhanong le maiteko a basekisi a go thibela website eno.
Pogiso ya Basupi ba ga Jehofa e e etleediwang ke puso ya Russia e ile ya nna maswe le go feta ka Phatwe 7, 2013, fa kgotlatshekelo e potlana kwa Tver (e e dikilometara di ka nna 160 kwa bokonebophirima jwa Moscow) e ne e dira tshwetso ya go thibela jw.org mo tshekong e e neng ya tsaya metsotso e le 25 fela. Baemedi ba Basupi ba ga Jehofa ga ba a ka ba itsisiwe ka tsheko eo, mme ga ba a nna le tshono ya go ipuelela kgatlhanong le ditatofatso tsa basekisi ba lefelo leo ka go iphemela mo kgotlatshekelong. Basupi ba ga Jehofa ba ile ba utlwa ka tshwetso ya go thibela website mo metsweding ya dikgang go setse diura di se kae gore go tsenngwe kopo ya boikuelo ka Lwetse 12, 2013. Ka bonako fela ba ile ba tsenya kopo eno kwa Kgotlatshekelong ya Naga kwa Tver.
Kwa tshekong ya boikuelo ka Ferikgong 22, 2014, Kgotlatshekelo ya Naga e ile ya lemoga gore ditshwanelo tsa beng ba website, e bong Watchtower Bible and Tract Society of New York, Inc., di ne di gatakilwe mme ya laela gore go nne le tsheko e ntšha go utlwa dintlha go tswa mo matlhakoreng oomabedi. Mosekisi, yo o neng a engwe nokeng ke baemedi ba Lephata la Bosiamisi le Lephata la Merero ya Selegae, o ile a lopa kgotlatshekelo gore e itsise fa website e le “kotsi mo setšhabeng” le gore e thibelwe mo Russia. Kgotlatshekelo ya Naga e ile ya gana topo ya gagwe.
Letsholo la bosetšhaba la pogiso le a simolola—molao wa dilo tse di kotsi mo setšhabeng o dirisiwa ka tsela e e sa tshwanelang go kganela ditiro tsa Basupi ba ga Jehofa. Go simolola ka 2009, balaodi ba Russia ba ne ba dirisa mafoko a a sa utlwaleng sentle a Molao wa Puso wa go Lwantsha Dilo Tse di Kotsi mo Setšhabeng ka maikaelelo a go oketsa pogiso ya Basupi ba ga Jehofa gore e aname mo setšhabeng sotlhe. Balaodi ba dirisitse molao ono wa dilo tse di kotsi mo setšhabeng ka tsela e e sa tshwanelang go buelela:
go tshwarwa ga Basupi ba ga Jehofa ba feta 1 600;
go thibela dikgatiso tsa bone tsa bodumedi di le 70;
go phuruphutsa magae le mafelo a kobamelo a le 171; le
go kgoreletsa ditirelo tsa bodumedi di le 69 go fitlha mo nakong eno.
Mo kgetsing ya Tver, mosekisi o ne a re jw.org e thibelwe ka ntlha ya dikgatiso tse di mo website tse go tweng di “kotsi mo setšhabeng.” Kgotlatshekelo ya Kgaolo ya Tsentralniy kwa Tver e ile ya dirisa molao wa dilo tse di kotsi mo setšhabeng fa e dira tshwetso ya go thibela jw.org ka Phatwe 7, 2013, le go tsenya website mo Lenaaneng la Puso la Dilo Tse di Kotsi mo Setšhabeng.
Tshwetso eno e ne e sa tsamaisane le maikemisetso a yone a go akantsha ditsela tse dingwe tsa go rarabolola kgang eno—ka sekai, go tlosa dikgatiso tse go tweng di “kotsi mo setšhabeng” mo website. Fa Kgotlatshekelo ya Naga e utlwa gore beng ba website ba ne ba setse ba tlositse dikgatiso tseno tsotlhe mo jw.org ya Russia, go ne ga nna motlhofo go swetsa gore ga go na lebaka la semolao la go thibela website. Tshwetso eo ke ya makgaolakgang, mme mosekisi o na le dikgwedi di le thataro go tsenya kopo ya gore website e nne e sekasekiwa.
A tshwetso ya Kgotlatshekelo ya Naga kwa Tver e bontsha gore dilo di tla tokafala?
Dilo tse dintsi di sa ntse di tlhoka go baakanngwa. Tshwetso e e dirilweng ke Kgotlatshekelo ya Naga kwa Tver e farologana thata le ditshwetso tse di dirilweng ke dikgotlatshekelo tse dingwe tsa Russia, tse di neng di gatelela Basupi ba ga Jehofa. Kgotlatshekelo ya Yuropa ya Ditshwanelo Tsa Batho (ECHR) e ile ya kgala Russia makgetlo a le mmalwa ka ntlha ya go kgoreletsa kgololosego ya kobamelo ya Basupi. Go na le gore ba dirise ditshwetso tsa katlholo ya ECHR, Russia e tsweletse ka go gataka ditshwanelo tsa batho ka tsela e e feteletseng. Mo maitekong a go femela kgololosego ya bone ya kobamelo, Basupi ba ga Jehofa ba tsentse dikopo di le 23 tsa go ikuela kgatlhanong le Russia kwa ECHR, tse di sa ntseng di tla sekasekiwa.
A tshwetso ya Kgotlatshekelo ya Naga kwa Tver e bontsha gore dilo di tla tokafala? Basupi ba ga Jehofa ba tla nna ba etse tlhoko gore Russia e tsibogela jang tshwetso eno le ditshwetso tse di tla latelang tsa ECHR.
^ ser. 2 Go thibela website ga go reye gore batho ba ka se ka ba tsena mo go yone. Go na le moo, go naya balaodi thata ya go latofatsa ope fela yo o buelelang website eno ka tlolomolao.


text: 3 Le fa go ntse jalo, fa e le gore, lo ne lwa tsosiwa+ le Keresete, tswelelang lo batla dilo tse di kwa godimo,+ koo Keresete a ntseng gone kafa seatleng sa moja sa Modimo.+2 Bolokang megopolo ya lona e tsepame mo dilong tse di kwa godimo,+ e seng mo dilong tse di mo lefatsheng.+3 Gonne lo ne lwa swa,+ mme botshelo+ jwa lona bo ntse bo fitlhilwe le Keresete seoposengweng+ le Modimo.4 Fa Keresete, e bong botshelo+ jwa rona a bonadiwa, foo le lona lo tla bonadiwa+ le ene mo kgalalelong.+5 Jalo, bolayang+ ditokololo tsa lona tsa mmele+ tse di mo lefatsheng ka ga kgokafalo, boitshekologo, keletso ya tlhakanelodikobo+, keletso e e utlwisang botlhoko, le keletso ya bopelotshetlha,+ se e leng kobamelo ya medingwana.6 Ka ntlha ya dilo tseo tšhakgalo ya Modimo e a tla.+7 Le lona lo kile lwa tsamaya mo go tsone dilo tseo, fa lo ne lo tlwaetse go tshela mo go tsone.+8 Mme jaanong di tloseng tsotlhe mo go lona,+ tšhakgalo, bogale, bosula, puo ya go kgoba,+ le puo e e ferosang sebete+ e e tswang mo molomong wa lona.9 Lo se ka lwa akelana.+ Apolang botho jo bogologolo+ le ditlwaelo tsa jone,10 mme lo apare botho jo bosha,+ jo bo ntšhafadiwang ka kitso ya boammaruri go ya ka setshwano+ sa Ene yo o neng a bo bopa,11 koo go se nang Mogerika le fa e le Mojuda gone, go rupa le fa e le go sa rupa, motswakwa, Mosethia, motlhanka, mogololesegi,+ mme Keresete ke dilo tsotlhe e bile o mo go botlhe.+12 Jalo, jaaka ba ba tlhophilweng+ ba Modimo, ba ba boitshepo le ba ba ratwang, aparang lorato lwa bopelotlhomogi,+ bopelonomi, mogopolo o o ikokobeditseng,+ bonolo,+ le go itshwara ka bopelotelele.+13 Tswelelang lo itshokelana e bile lo itshwarelana lo gololesegile+ fa mongwe a na le lebaka la go ngongorega+ ka yo mongwe. Le eleng jaaka Jehofa a ne a lo itshwarela+ a gololesegile, jalo le lona dirang jalo.14 Mme, mo godimo ga dilo tseno tsotlhe, aparang lorato,+ gonne ke sebofo+ se se itekanetseng sa kutlwano.15 Gape, a kagiso+ ya ga Keresete e laole mo dipelong+ tsa lona, gonne, tota e bile, lo ne lo bileditswe yone mo mmeleng o le mongwe.+ Mme itshupeng lo na le tebogo.16 A lefoko la ga Keresete le age mo go lona mo go humileng ka botlhale jotlhe.+ Nnang lo rute+ lo bo lo tlhagisane ka dipesalema,+ dipako tse di yang kwa Modimong, dipina tsa semoya+ di na le bopelontle, lo opelela Jehofa mo dipelong tsa lona.+17 Mme le fa e le eng se lo se dirang ka lefoko kgotsa ka tiro,+ dirang sengwe le sengwe ka leina la Morena Jesu,+ lo leboga+ Modimo Rara ka ene.18 Lona basadi ba lo nyetsweng, nnang mo taolong+ ya banna ba lona, e re ka go tshwanela mo Moreneng.19 Lona banna ba lo nyetseng, nnang lo rate basadi ba lona+ mme lo se ka lwa ba galefela mo go botlhoko.+20 Lona bana, utlwang+ batsadi ba lona mo go sengwe le sengwe, gonne seno se itumedisa thata mo Moreneng.21 Lona borrabana, lo se ka lwa galefisa bana ba lona,+ gore ba se ka ba tshwenyega mo maikutlong.22 Lona batlhanka, nnang kutlo mo go sengwe le sengwe mo go ba e leng beng ba lona ka tlhaloganyo+ ya senama, e seng ka ditiro tsa go direla fa lo lebilwe, jaaka bakgatlhi ba batho,+ fa e se ka bopeloephepa jwa pelo, ka go boifa Jehofa.+23 Le fa e le eng se lo se dirang, se direng ka moya otlhe+ jaaka lo se direla Jehofa+ mme e seng batho,24 gonne lo a itse gore lo tla amogela maduo a a tshwanetseng a boswa+ a a tswang kwa go Jehofa.+ Nnang batlhanka ba Mong wa rona, e bong Keresete.+25 Eleruri ene yo o dirang se se sa siamang o tla boelwa+ ke se a se dirileng ka mokgwa o o sa siamang, mme ga go na tlhaolele.+


text:
Bogologolo gatwe baloi ba ne ba latlhelwa kwa Pharing kwa ga Maila? Bonnete jwa kgang e ga ke bo itse, mme bangwe ba re baloi ba kile bane ba tshwarwa ke dipheko tsa motiya tsa batho ba ga mokgalo; e re o tsoga maphakela o fitlhele motho a kakaretse mo patlelong, kgotsa mo segotlong a le dinalanala; a le malepelepe. O bitse baagisanyi o re: “Betsho a ko lo tleng go ntebisa. Motho ke yo o kakaretse ka fa seherwaneng.” Lo bitse matshwitshwi wa lona: motho yo o utlwang ka marapo a tse di suleng; a kgotlhe nakana; a faphamole motho ka seditse mme a thathamologelwe mo maleong a gagwe. Lo mo tseye lo mo kgweeletse kwa kgosing ka dibe tsa gagwe. A latlhelwe mo Pharing mme a metswe ke mpa ya lefatshe.
Mme a boloi bo teng? Bontsi re godile re itse gore batho bangwe fa go isitswe maropo go beng bone ba lala ba pereetsega, ba ya kwa le kwa. Bangwe go ne go twe fa fofa ka loselo, bangwe ka nnale, bangwe gotwe ba dirisa ditshwene, dikatse, bangwe mapai kgotsa ditšalenyana; e re itsholelo e sena go tokafala moragong, bangwe gotwe jaanong ba gonya lofo ya borotho, mme ba e dire sepalamo! Dipula di kile tsa wa matsorotsopo kwa Diphotsaneng: dikgadima tsa bonesa magodimo; pelo tsa garoga; ya ratha tladi; ya ratha seboaboe; ya re fa e bepa loapi lo kaologa, batho ba tswela kwa ntle go bona tshenyo, ba fitlhela opi di le pedi tsa loruo. Monnamogolo a lela sa ga Ragele a lelela bana ba gagwe a gana go gomodiwa. Tladi e ne e fetile ka dihutshane di le masome mabedi; e di ganyaotse ya bo ya di tlhatlaganya ya di dira lentswe la baratani, e kare di letetse go dirwa setlhabelo. Dikgomo di le some le tsone di ne di ntse thotana. Matwetwe a bidiwa; a kopa koko e tshweu twaa! A tsaya se a tlhakanya le sele; a bopa; a boka; e rile fa a ntshang tlhogo teng a re motho moleele o tswa bophirima. Ke motho sesadi o romilwe; o pelo ntsho, ga a na pelo ya sesadi. Moloi!
Selo se se hakgamatsang ke gore bontsi jwa baloi go dumelwa fa e le basadi; bogolo jang basadibagolo. Fa o kopa bana gore ba tshwantshe moloi; bontsi ga ba tshwantshe monna kgotsa lekgarejwana. Gape baloi go lebega go dumelwa e le bahumanegi. Bontsi ga ba dumele fa moloi a tsamaya ka dikoloi tsa manobonobo a nna mo ntlung e tona kgotsa a na le dikgwebo tsa mefuta. Mosadimogolo yo o bokoa a tsamaya a hubaletse ka thobane; a sa bone sentle a itšheleketlela, gongwe a nna a le nosi ke ene a belaelwang. O utlwa gotwe: “Mosadimogolonyana yo o seka wa mmona a tsamaya a hubaletse jaana ka bonya; fa le tikela fa, o a tshematshema!” O re o botsa motho gore: “O mmone kae a tshematshema?” Gotwe: “Mo lebe fela tlhe le wena!” O re o re o leba mobobodi yo wa Modimo, o ipotsa gore gatwe melato ya gagwe ke eng, o seke o tlhaloganye.
Badumedi ga ba dumalane mo kgannyeng ya boloi: bangwe ba re ga bo yo, fa ba bangwe ba re bo teng e bile bo kotsi. Ba ba reng ga gona sepe sa boloi, ba re Ramasedi ke ene fela a nang le dinonofo tse batho bangwe ba reng baloi ba na natso. Ka jalo boloi ke dipolelo fela tsa batho, tsa bodimo, tse di lekang go re tshosa. Ba ba reng ba teng bone ba re baloi ke badirisiwa ba ga Saatane. Ga ba itire ba golegilwe ke mewa e e maswe ya matimona e e ba neelang dinonofo tsa lefifi. Ka jalo badumedi, ka ba na le Jeso mo dipelong, ga ba a tshwanela go tshoga, ka Jeso o ba sireletsa mo babeng ba bone.
Bangwe bone ba bona boloi e le karolo ya ngwao ya Setswana e e tshwanetseng go sirelediwa.
Mme fa e le gore baloi ba teng e bile ba ka dira tse go tweng ba a di dira. Fa e le gore ba fofa jaaka go bolelwa mme ba sa re neele kitso e, e le ruri ba a re sola. Kana fa re ne re ka nna re apaya marotho mme morago ra a dirisa jaaka dibase; kgotsa mongwe le mongwe a kgona go tsaya katse go fefosa mosepele, dikoloi tse dintshang mesi e e kgotlhelang tikologo di ka bo di seyo. Baloi ka jalo ba re solo botsipa jwa bone. Fa e le gore ba kgona go romela tladi, e le ruri le sesole sa rona ga re se tlhoke, ka e kare baba ba rona ba re potologa re ba rathe ka ditladi. Ka jalo baloi ba tshwanelwa ke go lejwa ka leitlho le le seng monate ka e le ruri ga ba pelonomi, mme tiro tsa bone ke tsa bopelompe.
Mme kana malatsing ano “moloi” ga re sa tlhole re raya motho yo o tsamayang masigo fela. Lefoko le re le dirisa go raya, basebi, ba ba latlhelelang makolwanyane meratiso, ba ba dirisang bogalephirime le tse dingwe tse re sa di itseng. Go lebega boloi bo le bontsi thata mo ga rona, ntswa bo sa re thuse ka sepe. E le ruri baloi ba a re sola! [Mokgosi newspaper]


text:
Ke tlhoka nomoro ya me ya lekgetho
Fa o lebetse nomoro ya gago ya lekgetho o ka e kopa kwa SARS ka ditsela tse di farologaneng:
- O ka ya go lekala la SARS le le gaufi le wena go ya go e kopa. Tsweetswee tsamaya o tshotse ID ya gago.
- O ka e bona mo eFiling fa o ikwadiseditse go nna eFiler. Se o tlhokang go se dira fela ke go tsena mo inthaneteng go tlhola nomoro ya gago
- Kgotsa o ka e kopa kwa Senthareng ya go Ikgolaganya le SARS mo nomorong ya 0800 00 7277. Tsweetswee dira gore o bo o tshotse ID ya gago gore re tle re netefatse gore o mang.
Maele a a botlhokwa: SARS ga e kitla e naya mongwe o sele nomoro ya gago ya lekgetho, ntle le fa motho yoo e le mmalamatlotlo wa gago kgotsa a na le dithata tsa semolao tsa go bereka ka lekgetho la gago.


text:
Motsana wa Sefophe
Sefophe ke motse o o mo kgaolong ya legare mo Botswana. O dikhilomethara tse di masome a mane mo borwa-botlhaba jwa toropo ya moepo ebong Selebi-Phikwe, mo dikhilomethareng tse di makgolo go nale molelwane wa lefatshe la Zimbabwe gape le wa lefatshe la Aferika Borwa. Mo palo bathong ya ngwaga wa 2001 dipalo di ne di le 3,139.
Polelo ya metsi lebutswapele[baakanya | edit source]
Ba ba goletseng mo motseng wa Sefophe o o mo kgaolong ya Bobirwa.fa o re ‘Ya met si’ ba tla a ne ba sale ba itsile gore o buwa ka mang, ka jaana motho o kare bontsifa e se botlhe banni ba motse o ha tsholetswe mo matlhong a gagwe. 0 alositse banna le basadi ba ba rweleng maikarabelo a motse wa bone ka magetla. Dingwaga tsa gagwe di ganetsa seemo se a leng mo go sone. 0 santse a kgona go itirela ditiro ka bontsi mo lelwapeng la gagwe.
Le ntswa tihogo ya gagwe e setse e le tshweu twaa! e kare o ne a rwele kgetsi ya phaletshe matlho a santse a bona sentle. sebe sa phiri fela ke kwa ditsebeng. Ga a sa tlhole a utlwa sentle motho wa maloba mme ka jalo fa o buwa le ene o tlamega go tlhatlosa lentswe gore le tie le kgone go utlwana. Mmele wa gagwe ga se e e fa e ba bongaka ba a tie ba reng ke e e tshabelelwang ke malwetsi. O fa gare ka seemo. O santse a itekanetse, o kgona go ema a bo a tsamaya ntle le thuso ya thobane. le ntswa yone e sa mo katoge. Koloti Basuti o tsholetswe kwa Sefophe ka ngwaga wa 1908, a tsalwa ke Scntlafe Suping mo kgotleng ya Star gone mo Sefophe. Motalaote ke ngwana wa borataro mo lelwapeng la bana ba le borobabobedi. Go setse ene fela ka jaana ba bangwe ba iketse badimong. Fa o buwa ka sekolo. Koloti kgotsa ‘Ya-metsi’ jaaka fa a bidiwa mo motseng, ga a itse gore o buwa ka eng. O tlhalositse fa e rile fela a sena go fatlhoga. a bo a sala medimo e e nko e metsi ya ga Rre-rragwe morago. O ne a gopola dingwaga tseo tsa gagwe tsa bonana jaaka e kare ditiragalo tsa teng di diragetse maabane fela jaana. A re ga a ke a lebala letsatsi le Khama wa ntlha a tlhokafetseng ka lone le mororo e ne e santse e le ngwanyana. “Tsatsing leo ke ne ke ile go disa dipodi mme ya re fela ke santse «; le kwa sekgweng, letsatsi la fifala mme go tloga foe r, ke ise ke tlhole ke itse gore kwa gae ke kae. Ke ne I. tloga ka tobatoba fa morago ga dipodi, ke beile fela rr go tsone gore di nkise gae ka gore ke ne ke timetse . tlhalosa jalo a ingatile ka ditshego.
Ke yone metlha eo e Koloti a neng a apara makgatx fa a disitse. O ne a rwala mpeetshane wa phatla ya kgorr mme gape a na le tse dingwe diaparo tse di ne di dirii’A; ka matlalo. A re e ne e re fa a disitse kwa sekgweng a r a tlhola a a ja maungo a naga le digwere mme e re a tser _ kwa gae maitsebowa a je bogobe jwa scbube. Koloti boletse fa a tswa kgakala ka go rata ngwao e bile a it-; dipina tse dintsi tsa setso ka jaana o ne a tla a re je-_ kgakge. fa a re thubegela ka leboko le le khutshwane A re morago ga gore a dise ka lobaka, o ne a tsena m nyalong e e boitshepo le Rre Basuti Phuti wa sika la bogosi jwa Sefophe mo kgotleng ya Mogwathe mme ka maswabi ga a gakologelwe gore ke ngwaga mang k^ jaana a ise a tsene sekolo. O ne a segofadiwa ka bana borobabobedi. banna ba le bararo le basadi ba le batlhan* mme ka maswabi go setse go hulere ba le babedi le rraabo. Koloti a re nako tseo di ne di le monate e le ruri mme a re o gakologelwa dingwaga tsa gagwe fa a ne a lema ka dikgomo ene le monnamogolo wa gagwe. “Ke ne ke tshwara mogoma go ne go sena mo go tweng o lema dibanka.”
A re nako tseo lefatshe le ne le le monate mme batho ba kgona go roba mabele a mantsi. a a boletseng fa a ne a bewa mo disigong. “Mabele a ne a bolokwa mo disigong tse ditona kwa kgosing a bolokelwa nako ya tlala le gore ngwaga o o tlaa bong o latela wa temo go nne le dipeo.” Botshelo bo ne bo tobetsega ka nako tseo ka gore ba ne ba sena leruo la go lema. ba ne ba fiwa dikgomo tsa mafisa gore ba ithuse ka tsone mme le bone ba iteka thata ka e ne e re di seo ba seke ba ipone tsapa mme ba ye majako.
A re o utlwisiwa botlhoko ebile o gakgamadiwa ke bo tlhoka tsebe jo bo apesitseng lefatshe malatsing ano. O ne a fa sekai ka nako e a reng bana ba ne ba apara makgabe fela mme o se kake wa utlwa gotwe go ntse le dipetelelo, ntswa bana ba basetsana ba ne ba nna fela mo sekgweng ba disitse. A tlatsa ka gore ene o belaela gore dilo tse go tweng dikhontomo (condoms) ke tsone di rotloetsang malwetsi a segompieno ka jaana batho ba sa le ba na le boitshwaro ka ba akanya gore ba
• reletsegile mme ke ka jalo bofafalele bo leng “• >ntsi ka teng. “Kana bogologolo malwetsi a ne
- nise a le teng. go ne go na le bo rasephiphi, losola. kankere le a mangwe mme malwetsi
- ulhe a ne a alafesega jaanong sebe sa phiri
• a lona basha ke gore lo a itoba mme bolwetsi -o jwelelele. Ke eng fa re ne re e nwa metsi ya mekorwana mme o se kake wa utlwa gotwe . i na le mathata?” a botsa jalo Ya metsi ka ■ -’tatlhego se apesitswe ke bohutsana mme gape e se gore o batla karabo.
“Ke godisitse ngwana wa ngwanaka.” a buwa jalo a ntlhoma matlho, “tsatsi le ke
- )balang ga ke batle ope a lela, ke alositse ;anong fa ba ka lela ba ka nkutlwisa botlhoko
thata.
Nna ke setse ke lapile mme ke batla go ikela badimong ke ye go ikhutsa.” Fa a buwa do ngwana wa gagwe wa monna a tlhalosa fa mme-mmagwe a sa bolo go itopela go ikela badimong dingwaga di ka nna tlhano tse di fetileng mme ka jaana thato ya Modirno e ise e diragale. ba santse ba na le ene. Koloti o boletse fa a alositse bana ba gagwe ka temo le leruo mme jaanong e le batsadi e bile ba na le dijarata tsa bone. Koloti yo o ipelafatsang ka gore o tswa kgakala ka go rata Modimo le kopelo ya sekeresete, le gompieno o ntse o tshwere ka mokgwa o le mongwe fela. lefa jaanong a nna le dingalo tsa go ya kerekeng ka a nna nako e ntsi kwa masimo le mongwe wa bana ba gagwe yo o mo tlhokomelang.
Ngwana wa gagwe a re mmaagwe o santse a kgona go tlhabeletsa mme fa a ise a wetse gore bolelela. ‘Ya metsi” a thunya ka sefela se a reng o se rata thata sa ‘Ditshaba tsotlhe tsa lefatshe …,’ “e ne e re fa ke rialo a bo ke teba-teba ke gopotse morena.” mme ka lemoga gore e le ruri mme yo e ne e le sethakga ebile e le mokereki wa nnete. Ya-metsi o tlhalositse fa a kereka kwa Apostle (One Nation) fa e sale dingwaga tsa bonana jwa gagwe mme ebile a tsofaletse mo go yone.
“Mme e ne e le mosadi wa thero le kopelo, le gompieno mo dintshong o santse a kgona go opela fela thata,” ga tlhalosa ngwana wa gagwe. Ke ne ka lemoga sengwe ka Ya-metsi le bana ba gagwe, go ne go na le mowa wa lerato fa gare ga motho le bana. ba sa mo felele pelo ebile go bonala gore go na le tomagano e e tiileng e e ka sekeng e kgaoganngwe ke ope.
Monana mongwe wa mo motseng yo o ipiditseng fela a re ke Thuso, a re ga gona sepe se se mo itumedisang jaaka go nna le botsadi jwa dingwaga le serodumo sa ga Ya Metsi mo motseng. “Ke motsadi wa mongwe le mongwe mo motseng mme re ba fa lerato gore re tie re kgone go nna le masego le matlhogonolo, gape ke na le tumelo ya gore ke dipilara tsa rona, ke bone ba tshwaragantseng motse o,”ga buwa jalo Thuso ka lentswe le le kwa tlase leo le a reng ke la kutlobotlhoko. Motho a ka ipotsa gore e tlaa re phularong ya letlhogo putswa le bangwe ba tlaa sala ba tshela jang ka jaana ba santse ba kwatabolotsa magokonyane a botshelo mo go ene.
Motalaote a re ka letsatsi la matsalo a morena ba ne ba opela dikhwaere le ba metse ya bo Mogapinyana bosigo jotlhe go itumelela botsalo jwa morena. “Go ne go sa tshwane le malatsi a gompieno a o fitlhelang bagolo le bannye ba itontela majalwa ba re ke gone jaaka ba itumelela malatsi a boikhutso. Rona re tshedile lebaka ka gore re ne re tlhokomela tempele (mmele) e ya Modimo re sa e tsenye dilo tse di botlhoko mme ke ka moo re okclcditsweng malatsinyana mo lefatsheng le le ka kwano.” Fa a latlhela tlhware legonnyana ka manyalo a malatsi ano a a sa berekeng, Ya Metsi o supile fa bomme ba malatsi ano ba batla go nna ditlhogo tsa malwapa e bile ba sena boikobo mo banneng ba bone mme ka jalo ditlhalo di nne dintsi.
A re banyalani ba tshwanetse go utlwana le go tlotlana gore ba tie ba kgone go emelelana le dikgwetlho tse ba tlaa kopanang le tsone fa ba ntse ba tshidile, le gone gore ba tie ba godise bana ba ba utlwang molao mo lelwapeng le le feletseng. 0 weditse ka gore bana ba tshwanetse go itse gore gatwe “tlotla mmago le rrago gore malatsi a gago a tie a okediwe mo lefatsheng.”
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
Template:Botswana largest cities
Coordinates: 22°11′16″S 27°58′14″E / 22.18778°S 27.97056°E


text:
Go Thusa Banyalani le Batsadi
“A re ka kgona go falola ngwaga wa rona wa ntlha wa lenyalo?” “Ka metlha motlotlo wa rona o felela ka go ngangisana—re ka dirang go kgaotsa seo?” “Nka bua jang le banake ka kgang ya tlhakanelodikobo?” Dipotso tse banyalani ba lebanang le tsone di dintsi fela jaaka go ntse le ka palo ya bagakolodi ba ba reng ba na le dikarabo tsa dipotso tseno.
Go sa kgathalesege gore o godile ka tsela efe le setso sa gago, o tla fitlhela gore Baebele e na le kgakololo e e mosola e e ka tokafatsang lenyalo la gago le go go thusa go godisa bana ba gago sentle.


text:
Go Tsosiwa ga ga Jesu go Kaya Botshelo!
GO TSOSIWA ga ga Jesu, ga se sengwe se se diragetseng bogologolo se se se nang bokao bope mo go rona gompieno. Moaposetoloi Paulo o ne a bontsha botlhokwa jwa seno fa a ne a re: “Le fa go ntse jalo, jaanong Keresete o tsositswe mo baswing, mabutswapele a ba ba robetseng mo losong. Gonne e re ka loso lo le ka motho, tsogo ya baswi le yone e ka motho. Gonne fela jaaka mo go Adame botlhe ba swa, jalo le mo go Keresete botlhe ba tla tshedisiwa.”—1 Bakorintha 15:20-22.
Jesu o ne a tsosiwa ka Nisane 16, 33 C.E., letsatsi la ngwaga le ka lone Bajuda ba neng ba ntsha mabutswapele a dijo tsa ditlhaka fa pele ga ga Jehofa Modimo, mo lefelong le le boitshepo la tempele kwa Jerusalema. Ka go bitsa Jesu mabutswapele, Paulo o ne a kaya gore go na le batho ba bangwe ba ba tla tsosiwang mo baswing.
Mafoko a ga Paulo a a latelang a tlhalosa se tsogo ya ga Jesu e ileng ya dira gore se kgonege. Paulo o ne a re: “E re ka loso lo le ka motho, tsogo ya baswi le yone e ka motho.” Ka ntlha ya boleo le bosaitekanelang jo re bo ruileng mo go Adame, rotlhe re a swa. Le fa go ntse jalo, ka go ntsha botshelo jwa gagwe jo bo itekanetseng go nna thekololo, Jesu o ne a bulela batho tsela ya go gololwa mo bokgobeng jwa boleo le loso ka tsogo. Paulo o ne a sobokanya kgang eno sentle ka go kwala jaana mo go Baroma 6:23: “Dituelo tse boleo bo di duelang ke loso, mme mpho e Modimo a e nayang ke botshelo jo bo sa khutleng ka Keresete Jesu Morena wa rona.”
Jesu ka boene o ne a tlhalosa gore loso le tsogo ya gagwe di kaya eng mo go rona. Fa a bua ka ga gagwe, o ne a re: ‘Morwa motho o tshwanetse go tsholediwa gore mongwe le mongwe yo o dumelang mo go ene a tle a nne le botshelo jo bo sa khutleng. Gonne Modimo o ratile lefatshe mo go kalo mo a bileng a ntsha Morwawe yo o tsetsweng a le esi, gore mongwe le mongwe yo o dumelang mo go ene a se ka a senngwa mme a nne le botshelo jo bo sa khutleng.’—Johane 3:14-16.
Akanya fela—botshelo jo bo sa khutleng jo bo se nang botlhoko, go boga le kutlobotlhoko! (Tshenolo 21:3, 4) A bo e le tsholofelo e e itumedisang jang ne! Mokanoki mongwe o ne a tlhalosa kgang eno jaana: “Le fa mabitla a re gakolola kafa botshelo bo leng bokhutshwane ka teng, tsogo ya baswi e re tlhomamisetsa gore loso lo ka se nnele ruri.” Ee, go tsosiwa ga ga Jesu go kaya botshelo!


text:
A Modimo ke Ene a Dirang Gore re Boge?
Karabo ya Baebele
Baebele e araba e sa potapote e re nnyaa! Go boga e ne e se karolo ya boikaelelo jwa ga Jehofa Modimo ka batho. Le fa go ntse jalo, banyalani ba ntlha ba ne ba tsuologela puso ya Modimo, ba tlhopha go ipeela melao ya se se siameng le se se sa siamang. Ba ne ba furalela Modimo mme ba utlwa manokonoko a gone.
Gompieno re utlwa ditlamorago tsa tshwetso ya bone e e sa siamang. Mme Modimo ga se ene a simolotseng go boga ga batho.
Baebele ya re: “
Fa mongwe a le mo tekong, a a se ka a re: ‘Ke lekwa ke Modimo.’ Gonne Modimo ga a ka ke a lekwa ka dilo tse di bosula le gone ene ka boene ga a leke ope.” (Jakobe 1:13) Pogo e ka wela mongwe le mongwe—tota le bone batho ba ba amogelwang ke Modimo.


text:
“Bonang! Ke na Le Lona Malatsi Otlhe”
“Bonang! Ke na le lona malatsi otlhe go fitlha bokhutlong jwa tsamaiso eno ya dilo.” —MATH. 28:20.
1. (a) Tlhalosa setshwantsho sa korong le mefero ka bokhutshwane. (b) Jesu o ne a tlhalosa jang bokao jwa sone?
SENGWE sa ditshwantsho tsa ga Jesu tse di malebana le Bogosi se bua ka molemi yo o jalang peo e e molemo ya korong le mmaba yo o jalang mefero mo gare ga peo e e molemo. Mefero e hupetsa korong, mme molemi o laela batlhanka ba gagwe gore ba ‘di lese di gole mmogo go fitlha ka nako ya thobo.’ Ka paka ya thobo, mefero e a senngwa mme korong yone e a phuthiwa. Jesu o ne a tlhalosa bokao jwa setshwantsho seno. (Bala Mathaio 13:24-30, 37-43.) Setshwantsho seno se senola eng? (Bona tšhate ya setlhogo se se reng, “Korong le Mefero.”)
2. (a) Ke eng se se tshwantshediwang ke ditiragalo tse di diregang mo tshimong ya molemi? (b) Re tla sekaseka karolo efe ya setshwantsho seno?
2 Ditiragalo tse di diregang mo tshimong ya molemi di bontsha gore Jesu o tla phutha leng le gone jang setlhopha sotlhe sa korong—Bakeresete ba ba tloditsweng ba ba tla busang le ene mo Bogosing jwa gagwe—go tswa mo bathong. Tiro ya go jala e simolotse ka Pentekosete ya 33 C.E. Tiro ya go phutha e tla wediwa fa batlodiwa ba ba tla bong ba sa ntse ba tshela mo bokhutlong jwa tsamaiso eno ya dilo, ba tshwaiwa la bofelo mme go tswa foo ba bo ba tseelwa kwa legodimong. (Math. 24:31; Tshen. 7:1-4) Fela jaaka motho yo o palameng mo setlhoeng sa thaba a kgona go bona sengwe le sengwe se se mo dikologileng, setshwantsho seno se re thusa gore re kgone go bona sentle ditiragalo tse di neng di tla diragala mo lobakeng lwa dingwaga di ka nna 2 000. Go ya ka tsela e re tlhaloganyang dilo botoka ka yone, ke ditiragalo dife tse di amanang le Bogosi tse re di lemogang? Setshwantsho seno se tlhalosa nako ya go jala, ya go gola le ya thobo. Setlhogo seno se tla remelela thata mo nakong ya thobo. *
JESU O ETSE TLHOKO SE SE DIRAGALANG
3. (a) Go ne ga diragala eng morago ga lekgolo la ntlha la dingwaga? (b) Go ya ka Mathaio 13:28, go ne ga tsoga potso efe, mme e ne ya bodiwa ke bomang? (Bona gape le dintlha tse di konelang.)
3 Mo tshimologong ya lekgolo la bobedi la dingwaga C.E., ‘mefero e ne ya bonala’ fa Bakeresete ba e seng ba boammaaruri ba ne ba tlhagelela mo lefatsheng. (Math. 13:26) Mo lekgolong la bonè la dingwaga, palo ya Bakeresete ba ba tshwantshediwang ke mefero e ne ya feta kgakala palo ya Bakeresete ba ba tloditsweng. Se lebale gore mo setshwantshong seno, batlhanka ba ne ba kopa mong wa bone gore a ba neye tetla ya gore ba kumole mefero. * (Math. 13:28) Mong wa bone o ne a reng?
4. (a) Karabo ya Mong e bong Jesu e senola eng? (b) Bakeresete ba ba tshwantshediwang ke korong ba ne ba lemogiwa leng?
4 Fa Jesu a bua ka korong le mefero, o ne a re: “Di leseng di gole mmogo go fitlha ka nako ya thobo.” Taelo eno e bontsha gore fa e sa le go tloga mo lekgolong la ntlha la dingwaga go tla go fitlha gompieno, go ntse go na le bangwe ba Bakeresete ba batlodiwa ba ba tshwantshediwang ke korong mo lefatsheng. Seo se tlhomamisiwa ke se moragonyana Jesu a neng a se bolelela barutwa ba gagwe fa a ne a re: “Ke na le lona malatsi otlhe go fitlha bokhutlong jwa tsamaiso eno ya dilo.” (Math. 28:20) Ka jalo, Jesu o tla sireletsa Bakeresete ba ba tloditsweng malatsi otlhe go fitlha kwa bokhutlong jwa metlha. Le fa go ntse jalo, e re ka ba ne ba hupeditswe ke Bakeresete ba ba tshwantshediwang ke mofero, ga re tlhomamisege gore ke bomang ba ba neng ba le mo setlhopheng sa korong mo lobakeng loo lo loleele lwa nako. Mme gone, masomesome a dingwaga pele ga paka ya thobo e simolola, setlhopha sa korong se ne sa simolola go lemotshega. Seo se ne sa direga jang?
MORONGWA O “BULA TSELA”
5. Boporofeti jwa ga Malaki bo ne jwa diragadiwa jang mo lekgolong la ntlha la dingwaga?
5 Makgolokgolo a dingwaga pele ga Jesu a bua ka setshwantsho sa korong le mefero, Jehofa o ne a tlhotlheletsa moporofeti Malaki go bolelela pele ditiragalo tse di tlhalosiwang mo setshwantshong sa ga Jesu. (Bala Malaki 3:1-4.) Johane Mokolobetsi e ne e le ene ‘morongwa yo o neng a bula tsela.’ (Math. 11:10, 11) Fa a ne a goroga ka 29 C.E., nako ya go atlholwa ga setšhaba sa Iseraele e ne e le gaufi. Jesu e ne e le morongwa wa bobedi. O ne a phepafatsa tempele ya kwa Jerusalema gabedi—la ntlha fa a ne a simolola bodiredi jwa gagwe mme la bobedi, go ela kwa bokhutlong jwa bodiredi jwa gagwe. (Math. 21:12, 13; Joh. 2:14-17) Ka jalo, tiro ya ga Jesu ya go phepafatsa e ne e tla tsaya lobaka lo lo rileng.
6. (a) Boporofeti jwa ga Malaki bo diragadiwa jang ka tsela e kgolwane? (b) Jesu o ne a tlhatlhoba tempele ya semoya ka nako efe? (Bona gape le dintlha tse di konelang.)
6 Boporofeti jwa ga Malaki bo diragadiwa jang ka tsela e kgolwane? Mo masomesomeng a dingwaga a a neng a lebisa go 1914, C. T. Russell le batho ba a neng a bereka le bone ba ne ba dira tiro e e tshwanang le ya ga Johane Mokolobetsi. Tiro eo ya botlhokwatlhokwa e ne e akaretsa go tsosolosa dithuto tsa boammaaruri tsa Baebele. Baithuti ba Baebele ba ne ba ruta bokao jwa boammaaruri jwa setlhabelo sa thekololo sa ga Keresete, ba senola gore thuto ya molelo wa dihele ke maaka ba bo ba bolela gore Metlha ya Baditšhaba e tla fela. Le fa go ntse jalo, go ne go sa ntse go na le ditlhopha tsa bodumedi tse dintsi tse di neng di ipolela gore ke balatedi ba ga Keresete. Ka jalo, potso eno ya botlhokwa e ne e tshwanetse go arabiwa: Ke bomang mo ditlhopheng tseo ba e neng e le korong? Go araba potso eo, Jesu o ne a simolola go tlhatlhoba tempele ya semoya ka 1914. Tiro eo ya go tlhatlhoba le go phepafatsa e ne ya dirwa mo lobakeng lo lo rileng lwa nako—go simolola ka 1914 go fitlha mo masimologong a 1919. *
DINGWAGA TSA GO TLHATLHOBA LE GO PHEPAFATSA
7. Fa Jesu a ne a simolola tiro ya gagwe ya go tlhatlhoba ka 1914, o ne a fitlhela eng?
7 Fa Jesu a ne a simolola tiro ya gagwe ya go tlhatlhoba, o ne a fitlhela eng? O ne a fitlhela setlhopha se sennye sa Baithuti ba Baebele ba ba tlhagafetseng, ba mo dingwageng tse di fetang 30 ba neng ba dirisa maatla le dithoto tsa bone go tsweletsa pele letsholo la go rera. * Ruri go tshwanetse ga bo go ne go itumedisa Jesu le baengele go bona gore setlhopha seo se sennye le se se nonofileng se se neng se tshwana le lotlhaka lwa korong, ga se a ka sa hupediwa ke mefero ya ga Satane! Le fa go ntse jalo, go ne ga tlhokega gore ‘go ntlafadiwe bomorwa Lefi,’ e leng batlodiwa. (Mal. 3:2, 3; 1 Pet. 4:17) Ka ntlha yang?
8. Go ne ga diragala eng morago ga 1914?
8 Kwa bokhutlong jwa 1914, Baithuti ba Baebele bangwe ba ne ba kgobega marapo ka gonne ba ne ba sa ya legodimong. Ka 1915 le 1916, batho ba ba neng ba se mo phuthegong ba ba neng ba le kgatlhanong le batho ba Modimo, ba ne ba dira gore tiro ya go rera e nne bonya. Se se maswe le go feta ke gore, morago ga loso lwa ga Mokaulengwe Russell ka Diphalane 1916, go ne ga tsoga kganetso mo teng ga phuthego ya Modimo. Batsamaisi ba le banè mo go ba le supa ba Watch Tower Bible and Tract Society ba ne ba tsuologela tshwetso ya gore Mokaulengwe Rutherford e nne ene a etelelang pele. Ba ne ba leka go baka dikgaogano mo gare ga bakaulengwe, le fa go ntse jalo, ka Phatwe 1917, ba ne ba tswa mo Bethele—ruri seo e ne e le go phepafatsa phuthego ya Modimo! Baithuti ba Baebele bangwe le bone ba ne ba ineela ka ntlha ya go boifa batho. Le fa go ntse jalo, Baithuti ba Baebele e le setlhopha, ba ne ba itetla go phepafadiwa ke Jesu mme ba dira diphetogo tse di neng di tlhokega. Ka jalo, Jesu o ne a ba atlhola gore ke Bakeresete ba boammaaruri ba ba tshwantshediwang ke korong, mme a gana Bakeresete ba e seng ba boammaaruri, go akaretsa le ba ba neng ba le mo dikerekeng tse di ipitsang tsa Bokeresete. (Mal. 3:5; 2 Tim. 2:19) Go ne ga diragala eng morago ga foo? Gore re bone karabo ya potso eo, a re sekasekeng gape setshwantsho sa korong le mefero.
GO DIRAGALANG MORAGO GA TSHIMOLOGO YA PAKA YA THOBO?
9, 10. (a) Gone jaanong re tla sekaseka eng malebana le paka ya thobo? (b) Ke eng sa ntlha se se diragetseng mo pakeng ya thobo?
9 Jesu o ne a re: “Thobo ke bokhutlo jwa tsamaiso ya dilo.” (Math. 13:39) Paka eo ya thobo e ne ya simolola ka 1914. Re tla tlotla ka ditiragalo di le tlhano tse Jesu a ileng a bolelela pele gore di tla diragala ka nako eo.
10 Ya ntlha, go phutha mefero. Jesu a re: “Mo pakeng ya thobo ke tla bolelela barobi ke re, Phuthang pele mefero lo bo lo e bofe ka dingata.” Morago ga 1914, baengele ba ne ba simolola go ‘phutha’ Bakeresete ba ba tshwantshediwang ke mofero, ka go ba kgaoganya le batlodiwa, e leng “bana ba bogosi.”—Math. 13:30, 38, 41.
11. Go tla go fitlha gompieno, ke eng se se dirang gore Bakeresete ba boammaaruri ba farologane le ba e seng ba boammaaruri?
11 Fa tiro ya go phutha e ntse e tsweletse, pharologano magareng ga ditlhopha tseno tse pedi e ne ya bonala sentle. (Tshen. 18:1, 4) Ka 1919, go ne ga bonala sentle gore Babelona yo Mogolo o ole. Ke eng se segolobogolo se neng se dira gore Bakeresete ba boammaaruri ba farologane le ba e seng ba boammaaruri? Ke tiro ya go rera. Ba ba neng ba eteletse Baithuti ba Baebele pele ba ne ba simolola go gatelela botlhokwa jwa gore mongwe le mongwe a nne le seabe mo tirong ya go rera ka Bogosi. Ka sekai, bukana ya To Whom the Work Is Entrusted, e e gatisitsweng ka 1919, e ne ya rotloetsa Bakeresete botlhe ba batlodiwa gore ba rere ka ntlo le ntlo. E ne ya re: “Tiro e bonala e le kgolo, le fa go ntse jalo, ke tiro ya Morena, mme re tla e dira ka maatla a gagwe. Lo na le tshiamelo ya go nna le seabe mo go yone.” Batho ba ne ba itshwara jang fa ba utlwa seo? Go ya ka Tora ya Tebelo ya 1922, go simolola ka nako eo go ya pele, Baithuti ba Baebele ba ne ba oketsa tiro ya go rera. Go ise go ye kae, tiro ya go rera ka ntlo le ntlo e ne ya nna letshwao la Bakeresete bao ba ba ikanyegang—go tla go fitlha gompieno.
12. Setlhopha sa korong se ne sa simolola go phuthiwa leng?
12 Ya bobedi, go phutha korong. Jesu o laela baengele ba gagwe jaana: ‘Yang go phuthela korong mo ntlong ya me ya polokelo.’ (Math. 13:30) Fa e sa le ka 1919, batlodiwa ba ntse ba phuthelwa mo phuthegong ya Bokeresete e e tsosolositsweng. Bakeresete ba batlodiwa ba ba tla bong ba tshela mo bokhutlong jwa tsamaiso eno ya dilo, ba tla phuthiwa la bofelo fa ba amogela tuelo ya bone ya go tshela kwa legodimong.—Dan. 7:18, 22, 27.
13. Tshenolo 18:7 e senola eng malebana le boikutlo jwa seaka kgotsa Babelona yo Mogolo, go akaretsa le madumedi a a ipitsang a Bokeresete?
13 Ya boraro, selelo le phuranyo ya meno. Fa baengele ba sena go phutha mefero, go direga eng? Fa Jesu a bua ka boemo jwa setlhopha sa mofero a re: “Ke gone koo selelo sa bone le phuranyo ya meno a bone di tla nnang gone.” (Math. 13:42) A seo se a direga gone jaanong? Nnyaa. Gompieno, madumedi a a ipitsang a Bokeresete a e leng karolo ya seaka, a sa ntse a bua jaana: “Ke ntse jaaka kgosigadi, ga ke motlholagadi, e bile ga ke kitla ke bona khutsafalo.” (Tshen. 18:7) Eleruri, madumedi a a ipitsang a Bokeresete a ikutlwa e le one a laolang, e bile a ipolela gore a “ntse jaaka kgosigadi” mo godimo ga baeteledipele ba dipolotiki. Gone jaanong, batho bao ba ba emelwang ke mefero ba a ikgantsha, ga ba lele. Le fa go ntse jalo, seo se tloga se fetoga.
14. (a) Bakeresete ba e seng ba boammaaruri ba tla ‘phuranya meno a bone’ leng mme gone ka ntlha yang? (b) Tsela e ntšha e re tlhaloganyang ka yone Mathaio 13:42, e dumalana jang le se se tlhalosiwang mo go Pesalema 112:10? (Bona dintlha tse di konelang.)
14 Ka nako ya pitlagano e kgolo, morago ga gore bodumedi jotlhe jwa maaka bo senngwe, ba e neng e le balatedi ba jone ba tla sia ba batla lefelo la go iphitlha, mme gone, ga ba kitla ba bona lefelo lepe le le sireletsegileng. (Luke 23:30; Tshen. 6:15-17) Go tswa foo, e re ka ba tla bo ba lemoga gore ga go na kwa ba tla iphitlhelang tshenyego gone, ba tla lela ka ntlha ya go tlalelwa ba bo ba ‘phuranya meno a bone’ ka ntlha ya go galefa. Fela jaaka Jesu a boleletse pele mo boporofeting jwa gagwe jo bo malebana le pitlagano e kgolo, mo nakong eo e e thata, ba tla “ititaya [ba] lela selelo sa khutsafalo.” *—Math. 24:30; Tshen. 1:7.
15. Go tla diragala eng ka mefero, mme seo se tla direga leng?
15 Ya bonè, go latlhelwa mo bokepisong. Go tla diragala eng ka batho ba ba tshwantshediwang ke dingata tsa mefero? Baengele “ba tlaa ba latlhela mo bokepisong jo bo tukang.” (Math. 13:42) Seo se kaya go senngwa gotlhelele. Ka jalo, batho bao ba e neng e le balatedi ba mekgatlho ya bodumedi jwa maaka ba tla senngwa ka nako ya karolo ya bofelo ya pitlagano e kgolo, Haramagedona.—Mal. 4:1.
16, 17. (a) Tiragalo ya bofelo e Jesu a e umakang mo setshwantshong sa gagwe ke efe? (b) Ke eng fa re ka dira tshwetso ya gore tiragalo eo e sa ntse e tla diragala mo nakong e e tlang?
16 Ya botlhano, go phatsima thata. Jesu o konela boporofeti jwa gagwe ka go re: “Ka nako eo basiami ba tla phatsima thata fela jaaka letsatsi mo bogosing jwa ga Rraabone.” (Math. 13:43) Seo se tla diragala leng le gone kae? Mafoko ano a sa ntse a tla diragadiwa mo nakong e e tlang. Jesu o ne a bolelela pele tiragalo e e neng e tla diragala kwa legodimong, e seng se se diragalang gone jaanong mo lefatsheng. * Ela tlhoko mabaka a le mabedi a go bo re bua jalo.
17 A re simololeng ka go sekaseka potso ya ntlha e e malebana le gore seo se tla diragala leng. Jesu o ne a re: “Ka nako eo basiami ba tla phatsima.” Ga go pelaelo gore polelwana “ka nako eo” e bua ka tiragalo e Jesu a neng a sa tswa go e umaka, e leng ‘go latlhela mefero mo bokepisong jo bo tukang.’ Seo se direga mo karolong ya bofelo ya pitlagano e kgolo. Ka jalo, ‘go phatsima thata’ ga batlodiwa le gone go tshwanetse ga direga mo nakong e e tlang. Mma jaanong re sekasekeng potso ya bobedi ya gore seno se tla diragala kae. Jesu o ne a re basiami ba tla ‘phatsima mo bogosing.’ Seo se kaya eng? Batlodiwa botlhe ba ba ikanyegang ba ba tla bong ba sa ntse ba le mo lefatsheng fa karolo ya ntlha ya pitlagano e kgolo e sena go feta ba tla bo ba setse ba tshwailwe la bofelo. Go tswa foo, jaaka go bontshitswe mo boporofeting jwa ga Jesu jo bo malebana le pitlagano e kgolo, ba tla phuthelwa kwa legodimong. (Math. 24:31) Fa ba le koo, ba tla phatsima “mo bogosing jwa ga Rraabone,” mme nakwana fela morago ga ntwa ya Haramagedona, ba tla nna monyadiwa yo o itumetseng wa ga Jesu mo ‘lenyalong la Kwana.’—Tshen. 19:6-9.
KAFA RE SOLEGELWANG MOLEMO KA GONE
18, 19. Setshwantsho sa ga Jesu sa korong le mefero se ka solegela mongwe le mongwe wa rona molemo ka ditsela dife?
18 Re solegelwa molemo jang ke go tlhaloganya ka botlalo se setshwantsho seno se se kayang? A re sekasekeng ditsela di le tharo. Ya ntlha, setshwantsho seno se dira gore temogo ya rona e oketsege. Se senola lebaka la botlhokwa la go bo Jehofa a letleletse boikepo. O ne a “leseletsa dijana tsa tšhakgalo” gore a baakanye ‘dijana tsa kutlwelobotlhoko’—ba setlhopha sa korong. * (Bar. 9:22-24) Tsela ya bobedi, se nonotsha tsholofelo ya rona. Fa bokhutlo bo ntse bo atamela, baba ba rona ba tla nonotsha ntwa e ba e lwang kgatlhanong le rona, mme ‘ga ba na ba fenya.’ (Bala Jeremia 1:19.) Fela jaaka Jehofa a ile a sireletsa setlhopha sa korong go ralala dingwaga, Rraarona yo o kwa legodimong o tla dirisa Jesu le baengele gore a nne le rona “malatsi otlhe” a a tlang.—Math. 28:20.
19 Tsela ya boraro, setshwantsho seno se re thusa gore re bone gore ba setlhopha sa korong ke bomang. Ke eng fa seo se le botlhokwa thata? Go itse gore Bakeresete ba ba tshwantshediwang ke korong ke bomang, go tla re thusa gore re kgone go bona karabo ya potso e Jesu a ileng a e botsa mo boporofeting jwa gagwe jo bo malebana le metlha ya bofelo. O ne a botsa jaana: “Tota motlhanka yo o boikanyego le yo o botlhale ke mang?” (Math. 24:45) Ditlhogo tse pedi tse di latelang di tla re naya karabo e e kgotsofatsang ya potso eo.
^ ser. 2 Serapa 2: Gore o ikgopotse bokao jwa dikarolo tse dingwe tsa setshwantsho seno, re go rotloetsa gore o bale setlhogo se se reng, “Basiami ba Tla Phatsima Thata Fela Jaaka Letsatsi” mo makasineng wa Tora ya Tebelo wa March 15, 2010.
^ ser. 3 Serapa 3: E re ka baaposetoloi ba ga Jesu ba ne ba sule mme batlodiwa ba ba setseng mo lefatsheng ba tshwantshediwa ke korong e seng ke batlhanka, batlhanka bano ba tshwanetse ba bo ba tshwantshetsa baengele. Moragonyana mo setshwantshong seo, ba ba kumolang mefero ba tlhalosiwa e le baengele.—Math. 13:39.
^ ser. 6 Serapa 6: Eno ke tsela e ntšha e re tlhaloganyang dilo ka yone. Mo nakong e e fetileng re ne re akanya gore Jesu o ne a dira tiro ya go tlhatlhoba ka 1918.
^ ser. 7 Serapa 7: Go tloga ka 1910 go ya go 1914, Baithuti ba Baebele ba anamisitse dibuka di ka nna 4 000 000 le dipampitshana di feta 200 000 000.
^ ser. 14 Serapa 14: Eno ke tsela e ntšha e re tlhaloganyang Mathaio 13:42 ka yone. Mo nakong e e fetileng dikgatiso tsa rona di ne di tlhalosa gore Bakeresete ba e seng ba boammaaruri, ba ntse ba ‘lela e bile ba phuranya meno’ ka dingwagangwaga, ba lelela gore “bana ba bogosi” ba senola se tota ba leng sone—“bana ba yo o boikepo.” (Math. 13:38) Le fa go ntse jalo, re tshwanetse go ela tlhoko gore kgang ya go phuranya meno e tsamaisana le tshenyego.—Pes. 112:10.
^ ser. 16 Serapa 16: Daniele 12:3 e tlhalosa gore “ba ba nang le temogo [Bakeresete ba ba tloditsweng] ba tla phatsima jaaka phatsimo ya phuthologo.” Fa ba sa ntse ba le mo lefatsheng ba dira seno ka go nna le seabe mo tirong ya go rera. Le fa go ntse jalo, Mathaio 13:43 e tlhalosa nako e ka yone ba tla bong ba phatsima thata mo Bogosing jwa legodimo. Mo nakong e e fetileng, re ne re akanya gore ditemana tseno tsoopedi di bua ka tiragalo e le nngwe—tiro ya go rera.
^ ser. 18 Serapa 18: Bona buka ya Atamalana le Jehofa, tsebe 288-289.


text:
Lebala la metshameko la motse wa Serowe
Lebala la metshameko la Serowe ke kwa mediro e farologaneng e dirwang teng, lebala le le mo toropong ya Serowe, Botswana. Ke lengwe la mafelo a go tshamekelwang metshameko e farologaneng, lefelo le le kgobokanyeditswe madi a kana ka di dikadike tse di masome mabedi le bopupa, le ne la agiwa ka ngwaga wa 2002 ebile la tlhomiwa simmoso ka ngwaga wa 2003. Lebala la metshameko le sephara sa selekanyo sa dikete tse thataro. Lebala la metshameko le ke la mangmang ka le na le lebala la motshameko wa kgwele ya dinao, le bo le dikaganyediwa ke lebala la batabogi Mo legareng ga lebala la metshameko le go na le di dirisiwa tsa metshameko ya high-jump, long-jump, pole vault le dirisiwa tsa metshameko e mengwe. Kwa ntle ga lebala la metshameko, mme go le mo lefelong le lengwe fela, go na le metshameko e mentsi ya jaaka bolotloa, volleyball, softball le tennis. Lefelo le le nnile mosola thata mo motseng wa Serowe, ka le naya didirisiwa tsa lebala la metshameko le le haphegileng. Lefelo le le itshopile fa le nonofile thata mo le letang go ka nna lefelo le bommampodi ba lefatshe ba ka ithuthuntshang teng gape e ka nna lefelo la bonno la ditlhopha tsa lefatshe, se se fokotsa phetelelo ya tiriso mo lebaleng la metshameko la sechaba, le e leng lone fela mo bogompienong e leng lebala lametshameko la mangmang.
Ditso[baakanya | edit source]
Mo dingwageng tse di fagare ga 2007, go ne ga tlhatlhoga mathata ka dikago tsa lebala la motshameko le, mathata e le morwalo o feteletseng se sene sa tlama gore go fudusiwe didirisiwa tsotlhe. Go nnile le dikakgelo tse dintsi thata go tsweng makgotlha a mangwe ka phudogo ya di dirisiwa ka ntlha ya mabotana a thubegang a dikaganyetseng tsa mabala a metshameko le a di ofisi. Mathata a mangwe e ne le gore lebala la metshameko le tla tshwanelwa ke go duelelwa madi a kana ka di dikadike tse tlhano go tiisa mmu, se e le ka ntlha ya gore mmu wa teng ga go a siamela dikago. Le fa gontse jalo, meono e e neng e dirilwe e ne ya emisiwa ka ntlha ya madi a mantsi a akanyeditsweng a ka nna selekanyo sa di dikadike tse masome mabedi a neng a a ka dirisetswang phudugo.[1]
Dipadi tse dingwe.[baakanya | edit source]
- ↑ http://www.gov.bw/cgi-bin/news.cgi?d=20070913&i=Serowe_bontsi jwa-di dikadike_jwa lebala la metshameko_bo_a_fudisiwa


text:
Mababe
Mababe ke motsana yo mo kgaolong ya bokone bophirima jwa Botswana. Motse o mo botlhaba jwa kgaolo e, gape motse o na le sekole se se potlana. Mo palo bathong ya ngwaga wa 2001 dipalo di ne dile lekgolo le masome a matlhano le bosupa.[1]
Contents
Kgaolo ya Maun le metsana ya Mabapi e gatetse pele ka kgwele ya Dinao[baakanya | edit source]
Mababe le dikgaolong ya Maun di akgoletswe tiro e ekgatlisang mo go gateleng pele mo kgwele ya dinaong.Komiti e e tsamaisang metshameko ya banana ya Constituency Tournament ya Maun e galaleditse maphata a a ba thusang segolo jang ka bodiredi, dipagamo le tse dingwe ka dinako tsotlhe fa e kopa dilo tsa go nna jalo. Go buile jalo mothusa molaodi Mme Gaehetswe Maphakwane mo phuthegong ya go lebogela tirisano ya komiti le maphata a a thusang ka didirisiwa ka dinako tsotlhe, a re fa e ne e se ka tirisano eo kgaolo eo e ka bo e sa kgone go bona maduo a e a bonang. Mme Maphakwane a re go le gantsi kgaolo ya Maun ga e ke e tlhoka go tsenelela metshameko eo go twe ga go na dikoloi kana dilo dingwe ka jaana komiti e agilwe ka badirela puso ba maphata ka bontsi ka jalo therisano e nna e le teng.
Phenyo ya Ditlhopha[baakanya | edit source]
Mme Maphakwane o ne a itsese komiti ya gagwe gore tikologo ya bosupa e a simologa mme a re gore ba tswelele ka phenyo ya bone, ke gone gore ba godise tirisano e e ntseng e le teng. O tlhalositse fa bothata jwa kgaolo e le fela gore ga e tsewe sentle kwa e felelang e tshameka teng ka jaana e nna e fenya ka matshwao a a kwa godimo mme go setse go lebega o ka re jaanong ga ba a tshwarana sentle le bagolwane ba dikgaolo tseo. Mogolwane wa Lephata la Metshameko kwa Maun, Rre Othata Dikobe ene o ne a leboga komiti eo, a re e ne ya thusa kgaolo ya Chobe e e neng e na le bothata jwa go simolodisa metshameko eo kwa dikgaolong tsa Sankoyo, Mababe, Khwai le Savuti ka ntlha ya go tlhoka dipagamo. O tlhalositse gore Chobe e mo setlhopheng sa bobedi (Group 2), mme a re e tshwanelwa ke go thusiwa fa e na le mathata, a re o leboga thata gore go fitlha jaanong, go bo go ise go nne le bothata bope kana dingongorego dipe ka maloko mangwe a komiti. Bangwe ba maphata ba ba neng ba tsene pitso eo ba ne ba leboga thata ka ba re se se ba itumedisang segolo bogolo ke gore ga go na dingongorego ka batho ba bone ba ba ba ntshitseng go tsena mo komiting mme ba re ke bosupi jwa tirisano e e tlileng.
Dikgoge tse dingwe[baakanya | edit source]
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145529/http://www.cso.gov.bw/html/census/dist70_71_72_73.html. Retrieved 2007-12-09.
Coordinates: 19°10′49″S 23°59′49″E / 19.18028°S 23.99694°E
[[Category:Kgaolo ya Botswana ya Bokone Bophirima
]]


text:
Noka ya Lepashe
Noka ya Lepashe ke tlholego ya motlhala wa metsi mo Botswana. E tlhakanetse leina le motsana wa Lepashe, o mo one noka e fetlang ka one. Noka ya Lephashe e tshelegela kwa Sua Pan.[1] Go nale mmu o o botlhokwa wa makgaripana go bapa le noka ya Lepashe.[2]
o ka tsibogela[baakanya | edit source]
- Lefelo la Makgadikgadi
Dipadi tse dingwe.[baakanya | edit source]
- Lephata la tshekatsheko ya lefatshe mo Botswana, kgaolo ya ntlha, published by Federation of Malaya
- C. Michael Hogan (2008) Makgadikgadi , The Megalithic Portal, ed.
A. Burnham [1]


text:
Karolo 6: Go Tsholwa ga ga Jesu go ya Losong Lwa Gagwe
Moengele Gabariele o ne a romelwa kwa lekgarejaneng lengwe le lentle le le bidiwang Marea. O ne a mmolelela gore o tla nna le ngwana yo o tla busang e le kgosi ka bosakhutleng. Ngwana yono e bong Jesu, o ne a tsholelwa mo bonnong jwa dipitse kwa badisa ba ileng ba mo etela gone. Moragonyana, naledi e ne ya kaela banna bangwe ba kwa Botlhaba kwa ngwana a leng teng. Re ithuta gore ke mang yo o dirileng gore ba bone naledi eo, le kafa Jesu a ileng a falola ka gone mo bathong ba ba neng ba batla go mmolaya.
Go tswa foo, Jesu o setse a na le dingwaga di le 12, mme o bua le barutisi mo tempeleng. Dingwaga di le lesome le borobedi moragonyana Jesu o ne a kolobediwa, mme a simolola tiro ya go rera le go ruta ka Bogosi, e Modimo a neng a mo rometse mo lefatsheng go tla go e dira. Jesu o ne a tlhopha banna ba le 12 go mo thusa go dira tiro eno mme a ba dira baaposetoloi ba gagwe.
Gape Jesu o ne a dira dikgakgamatso di le dintsi. O ne a fepa batho ba le diketekete ka ditlhapi le dinkgwe di le mmalwa fela. O ne a fodisa batho ba ba lwalang a bo a tsosa le ba ba suleng. Go tswa foo, re tla ithuta ka dilo di le dintsi tse di diragaletseng Jesu mo letsatsing la bofelo la botshelo jwa gagwe, le ka tsela e a ileng a bolawa ka yone. Jesu o ne a rera dingwaga di ka nna tharo le halofo, ka jalo KAROLO 6 e akaretsa lobaka lo lo batlileng lo feta dingwaga di le 34.


text:
Ke Eng fa lo Bidiwa Basupi ba ga Jehofa?
Jehofa ke leina le Modimo a iphileng lone mme le fitlhelwa mo Baebeleng. (Ekesodo 6:3; Pesalema 83:18) Mosupi ke motho yo o bolelelang ba bangwe dikgopolo kgotsa boammaaruri jo a tlhatswegileng pelo ka jone.
Ka gone, leina la rona e leng Basupi ba ga Jehofa le re tlhalosa re le setlhopha sa Bakeresete ba ba bolelelang ba bangwe boammaaruri kaga Jehofa, Mmopi wa dilo tsotlhe. (Tshenolo 4:11) Re neela batho ba bangwe bosupi ka tsela e re tshelang ka yone le ka go ba itsise dilo tse re ithutileng tsone mo Baebeleng.—Isaia 43:10-12; 1 Petere 2:12.


text:
Dipsy Selolwane
Diphetogo ("Dipsy") Selolwane (o tshotswe ka Hirikgong ale malatsi a masome mabedi le bosupa mo ngwageng ya Sekete le makgolo a robabongwe le masome a supa le metso e robabobedi (January 27, 1978) mo toropong ya Gaborone, Botswana. Ke mongwe wa batshameki ba setlhopha sa setshaba sa lefatshe la Botswana football (soccer). O tshamekile ele mo magare a lebala ele motlhasedi (forward striker).
O simolotse a tshamekela setlhopha sa Gaborone United mo liking ya Lefatshe la Botswana morago ga go tshamekela setlhopha sa mmadikolo ko St. Louis University ko a neng a dira dithuto tsa gagwe tse dikgolo teng mo ngwageng wa 2001, Selolwane one a bewa mo maemong a masome a mararo le bobedi (32) mo 2002 MLS Superdraft ke ba Chicago Fire. Diphetogo ene yare moragonyana a rekisediwa setlhopha sa Real Salt Lake morago ga setlha sa 2004 MLS mme a seka a ntsha maduo a a neng a solofetswe mme a boelwa ko setlhopheng sa gagwe sa St. Louis University mo setlheng sa 2005 ko a ileng a dira a nosa nno tse tharo.
Morago ga go fetsa dithuto tsa gagwe, one a boela mo Aforika, pele one a ya Botswana pele a tlolelwa molelwane ko Aforika Borwa. Osimolotse a tshamekele setlhopha sa Santos mo liking ya Aforika Borwa, moragonyana a ya go tshamekela Jomo Cosmos, mo a neng a seka a dira sentle. A tswelela ya go tshamekela Ezenkosi mo setlheng sa 2007/2008, mo a ileng a tshameka metshameko ele mebedi fela pele a ya ko Ajax Cape Town mo tshimologong ya ngwaga wa 2008. O simolotse go tshameka a tsabakela ko Ajax, ko a ileng a tshameka maemo a magare. O ile setlhopheng sa Supersport United mo kgweding ya Phukwi 2010.
Diphetogo Selolwane ke motshameki yo o tlotlegang wa setlhopha sa setshaba Lefatshe la Botswana.
EXTERNAL LINKS[baakanya | edit source]
- Career history at National Football Teams
- Hail 'Dipsy' Selolwane - The Botswana Gazette
}}
- Pages with broken file links
- 1978 births
- Living people
- Botswana footballers
- Botswana international footballers
- Association football forwards
- Chicago Fire players
- Real Salt Lake players
- Botswana expatriates in South Africa
- Vejle Boldklub players
- Jomo Cosmos players
- Saint Louis Billikens men's soccer players
- Ajax Cape Town FC players
- People from Gaborone
- Association football midfielders
- Santos Cape Town players
- Gaborone United players
- Expatriate football (soccer) players in South Africa


text:
NoticeboardActions
- ${title}
Noticeboard
Konka Setswana
Itse Diane Le Maele A Setswana
- Maru a se nang tladi malematsa ----> Selo se se keng se tlhagisa kotsi se lebatsa batho maano a go iphemela motlhang go le thata.
- Phudufudu e e thamo telele e batwa ke marumo e se a yone ----> Motho yo o ratang go itsenya mo dikgannye tsa batho, o a tle a di arabe go ne go sa tshwanela.
- Phokojwe ga ke a latlha moseselo e le wa gagwe ----> Go thata gore motho a latlhe mokgwa o a tlholegileng ka one.
- Ga e ke e gangwa ka mogogorwana namane e le fa ----> Motho ga ke a buelelwa a ntse a le teng.
- Morogo wa ngwana ga o tlhotshwe ditlhokwa. ----> : Maiteko a ngwana ke go etleediwa, e seng go kgalwa.
- Setopo re supa sa nakedi, magogwe re mmega a sule ----> Legodu ke le tshwarwang ka merwalo.
- Marope a bagale melora, ba bonolo ba tshela ka bonolo jwa bone ----> : Gantsi boganka ga bo busetse sepe, fa e se mathata fela.
- Sa monna ga se tshabelwe, ga twe ke mono wa koto ----> Motho ga e ke e re ditsagagwe di falala a tshabe, ka di a tlhokega, le gone o a be a di bapetse ka bothata.
- Se tshege yo o weleng, mareledi a sa le pele ----> Se je monate ka mathata a ba bangwe le wena a gago a sa tla.
- Mong wa thipa e ja nae, re lebala mmesi ----> Go lebogwa motho yo o dirileng tiro ka botswerere, a e tlhofofatsa.
- Setsetsi se bolawa ke namane ----> Motsadi o ka tsenngwa mo mathateng ke ngwana.
- Molomo o o ja o a be o roga o mongwe ----> Fa motho a a ja, o dira gore ba bangwe le bone ba eletse se a se jang.
- Mosima wa matlhaelathupana, se ileng se a be se ile, lesilo ke moselatedi ----> Ga go thuse sepe go lelela selo se o sa ka keng wa tlhola o se bona gape.
- Ga go itsiwe se se budusitseng talane ----> Ka lesego dilo di a tle di siame kwa bofelong, le fa di simolotse di tlhobosa.
- Ntlhomole mmutlwa ga se nkute lonao ----> Fa motho a go fa sengwe, ga a re o gogorupe gotlhe.
- Kgomo ga e ke e nnyela boloko jotlhe ----> Motho ga ke a bua mafoko ka go a lotolotsa, o tle a fe ba bangwe sebaka sa go ikakanyetsa .
- Phokojwe go tshela yo o diretsenyana ----> Motho go tshela yo o tlhaga, yo o tsipatsipelang botshelo.
- Merogolwane ya tsatsing e kgonwa ke go lela e lebaganye ----> Batho ba ba nang le diphapang ba tshwanetse go di nnela fatshe, ba di fedisa.
- Le pelong ga le tshetse ----> Fa motho a na le ngongorego o tshwanetse go e ntsha, gore e se ka ya mo ja mo moweng.
- Dinotshi go loma tse di tsentseng ----> Fa o gakalela motho a go kopa sengwe, o be o itse gore o tla se mo naya.
- Moroka o sita ka pula ----> Motho fa a re o itse selo, o tswanetse go supa kitso eo ka ditiro.
- Mookodi wa pula o beelediwa ntlheng tsotlhe ----> Botshelo bo lekwa ka maano otlhe.
- Mosadi o sa tloleng o itshaba thosola ----> Motho fa a ikitse gore o molato ga ke a ganela, kgotsa a kwela.
- Poo ya bogwe e tlhaba ka naka lo sekame ----> Motho fa a atlhola wa ga gabo o atisa go mo rekegela.
- Ga e ke e phetsolela nageng ----> Motho e a re a tsofala a sokologele ga gabo.
- Ga e ke e bopa marobe a a le mabedi ----> Motho ga kake a gola a tloga a boela bonyaneng gape.
- Matlho mabonana ga se matlhokana ----> Fa batho ba kile ba kopana ga ba ka ke ba tlhola ba timelelana gape.
- Lerotse la makopa ga le na kgodu ----> Selo se se kopilweng ga se ke se nna sentsi.
- Dinama di ya pitseng ka dirwe ----> Mafoko a batla go buiwa ke mong wa one.
- Kgosi thipa e sega molootsi ----> Fa o gakatsa motho, o itse gore le wena o ka nna a go gakalela, bogolo jang fa e le moeteledipele.
- Bogale tsholo, bo a omosiwa ----> Motho fa a galefile, o a tle a rejwe bogale.
- Montsamaisa bosigo ke mo leboga bo sele ----> Motho yo o go thusang o le mo mathateng, e re o dule mo go one o mo gopole ka tebogo.
- Bana ba kgori monokwana o seng, tshika e ya baneng e a kgaoga ----> Batho ba losika fa ba ntse ba ata ba a timelelana.
- Mogwe lekaba, ga tsofale ----> Mogwe ga ka a fetsa go direla ba bogwegadi.
- Mmapodi ga ipone se se mo tlhogong ----> Go thata gore motho a itshwae diphoso.
- Kgakakgolo ke na mebala, mebala e dikgakaneng ----> Motsadi o tlotlwa ka go kgabisa bana ba gagwe, e seng go ikgabisa ene ka nosi.
- Se nkganang se nthola morwalo ----> Go gongwe fa selo kgotsa motho a go gana, o a ba a go tidisa matshwenyego kwa pele.
- Mamina e a re go fela a ye nkong e le nngwe ----> Kgang ya moruthuta e a tle e fele ka bonolo, e tlhofofaditswe.
- Maragana teng a bana ba mpa ga a tsenwe ----> Dikomang tsa bana ba lelwapa ga di tsenwe, di ka ya le motseneledi.
- Maropeng go a boelwa, go sa boelweng ke maleng ----> Motho ga a tshwanela go boifa go boela ga gabo, kgotsa kwa a kileng a tshela botoka teng.
- Seboba re bata sa mokwatla, sa mpa re a mpampetsa ----> Motho o tiisa thupa /katlholo mo go moditshaba, mo go wa ga gabo o tlhofofatsa letsogo.
- Mabogo dinku a a thebana ----> Batho ba kgona botshelo ka go thusana.
- O se bone nong go rakalala godimo, go ya tlase ke ga yone. ----> Le fa motho a ka huma jang, a itse gore khumo eo e ka nna ya nyelela.
- Maoto a nong ke phofa ----> Motsadi fa a palelwa o thusiwa ke bana ba gagwe.
- Tshukudu golo gobe e go isiwa ke ngwana ----> Motsadi o ka tsena mo mathateng ka ntlha ya ngwana wa gagwe.
- More wa mafoko ke go buiwa ----> Motho fa a na le ngongorego o tshwanetse go e ntsha, ya buiwa, ya fela.
- Phudufudu o rile ke lobelo marota a re ke namile ----> Motho fa a sentse ga ka ke a tshabela molao ruri.
- Mosito wa photi o tsosa di letseng ----> Motho o ka butsolosa diphapang tse dikgologolo ka phosonyana e nnye.
- Sa mosima se jewa ka yo o thata ----> Selo se se bonwang ka bothata se tshwanetse go fufulelwa.
- Se a re go tlogelwa tsatsing se ikise moriting ----> Motho fa a tlogetswe ke mothusi/motlhokomedi, o tlhagafalela ditiro tsa gagwe.
- Sebodu se lekwa ka legano, sa nko se latsa le tlala ----> Fa batho ba na le kgang, ba tshwanetse go e nnela fatshe, ba e bua, ba e fetsa.
- Sedibo se a re se tlala se isiwe banneng ----> Motho fa a le mo mathateng, o botsa maano mo go ba bangwe/bagolwane.
- Se botlhoko se lekwa ke ngwana mogolo ----> Ditiro tse di bokete di lebaganngwa le ngwana yo mogolwane, ka a feta ba bangwe ka tlhaloganyo le thata.
- Segwaba se isiwa ga sone ke go sololwa ----> Sekoba se gopodiwa ga sone ke go sotlwa le go kgojwa.
- Sekukuni se bonwa ke sebataladi ----> Le fa modira bosula a ka leka go iphitlha jang, o a tle a feletse a bonywe ke mongwe.
- Sekhutlo go boa sa monwana, sa pelo se eta le mong ----> Le fa motho a ka go itshwarela, gone o tla nna a gakologelwa molato wa gago.
- Se sa ikelediweng ke sa ntswa sa motho se a ikelediwa ----> Ntswa ga e ke e ediwa fa e bogola, mme motho ene fa a bua o a fetolwa.
- Setlhotsa go fola sa podi, sa motho ga se fole ----> Motho ga ke a latlha mokgwa oo maswe, le mororo phologolo e ka o latlhisiwa.
- Setshwarwa ke ntswa-pedi ga se thata ----> Tiro e nna motlhofo fa e tshwaraganetswe.
- Phoko-kgolo ga e tswe ka ngwana wa motho ----> Ga go na yo o batlang gore diphiri tsa ba bangwe di tswe ka ene.
- Se ya bogwe se tletse, se boa se tletse ----> Fa motho a batla go fiwa, le ene a fe ba bangwe.
- Tau e iphutha matlhala e le nosi, fa e na le ditawana mafaratlhatlha ----> Bana ba ka tsenya motsadi mo mathateng a a retelelwang ke go a arabela, ka ga tsamae nabo gongwe le gongwe kwa ba leng teng
- Molema-thite ga se mhodi ----> Motho a simolola kgwebo, a se ka a solofela dipoelo tse dintsi ka pele.
- Korwe ga ke je, ke bapalela tsetsi ----> Monna o tshwanetse go gopola mosadi le bana pele ga a gopola go ijesa.
- Tau e se nang seboka e siiwa ke none e tlhotsa ----> Motho a se na bathusi o palelwa ke tironyana e se ya sepe.
- Mafatlha a nku a itsiwe ke mogami ----> Motho o kgona go itse batho ba a nnang nabo botoka go na le yo o kgakala nabo.
- Tau ga e je e dumile, e a re e lela e be e re e tlhaselwe ----> Fa Motho yo mongwe a go ipokela, le wena o tsamae o mo ipaakanyeditse.
- Thamaga go tuma di na le beng ----> Batho bangwe ba itsiwe ka ntlha ya ditshika tsa bone tse di tumileng, kgotsa tse di itsegeng.
- Thota e se nang Khudutlou, bolobete ba ipha naga ----> Fa moeteledipele a se yo, balatedi ba sala ba itirela boithatelo.
- Thupa go fedile ya dikgomo, ga sala ya batho ----> Bana ba tshwanetse go aga ba kgalemelwa, ba sa lomelediwe.
- Molemo go tsena wa logare ----> Thuto go tshegediwa ya moruti yo o bogale.
- Lemme ga le bolae, go bolaya lefifi ----> Le fa o bonye selo se le sennye o itumele, o itse fa go sa tshwane le tshoo-tshoo!
- Mphemphe e a lapisa, motho o kgonwa ke sa gagwe ----> Motho o tshwanetse go itirela, e seng go kopela ruri.
- Mmatlakgomo kodumela, o etse mhata sediba ----> Motho a batla selo sa botlhokwa o tshwanetse go nna pelotelele.
- Tlogatloga e tloga gale, modisa wa kgomo o bolola nayo, thupa ya tsone re e kgetla di eme ----> Motho o itshupa a sa le mmotlana gore a o tla nna senatla kgotsa eng fela.
- Tlhapi solofela loraga, metsi a tshwele o a lebile ----> Fa motho yo o ntseng a go thusa a fulara, o ipaakanyetse go lebagana le mathata a botshelo o le nosi.
- Meno-masweu polaya e tshega ----> Motho o ka go direla bosula a ntse a tshega le wena.
- Nkgodi go lelalwa yo o tshotseng ----> Motho go kotswa yo o ka fang batho sengwe/go reediwa yo o itseng sengwe.
- Tlou fa e tlodile noka ke tlotwana ----> Moeteledipele ga a tshwanela go batla go laola gongwe le gongwe.
- Ngwana wa mmamotho mosidi wa pitsa, re itlotsa ka ene ----> Motho fa a le mo mathateng o gopola ba ga gabo pele, a be a ikanye mo go bone.
- Noga ga e latelelwe mosimeng ----> Motho ga ke a latelelwa kwa ga gagwe.
- Mosadi fa a inama o a be a ikantse mosese wa morago ----> Motho fa a dirisa selo, o tshwanetse a be a se akanyeditse pele.
- Go lemala ga namane ke go lala le mmaayo ----> Motho fa a ka nna a nenekediwa o a senyega.
- Phudufudu ga e tlhatlhelwe mme lemipi la yone le fetwa ke la podi ----> Ngwana yo o itaolang ga bone tlhokomelo jaaka yo o dumelang go laolwa.
- Marwaneng go tsenelwa gongwe ----> Tiro e bonolo e semololwa ke botlhe ka nako e le nngwe.
- Mogoa-Modimo o a o ikgoela ----> Fa o eleletsa motho selo sengwe se se maswe, se a tle se diragalele wena.
- Malata a ithuna a ile kgonnye ----> Baho ba mophato ba itherolola fa ba le bosi.
- Bontshwe ga ba ke ba tlhakanela kutla ----> Batho ba tsoma papadi ga ba ke ba batla go tsamaya mmogo.
- Tladi e bogale e tswa marung ----> Kgalefo ya motho e ntsi fa e simologa, fa nako e ntse e feta e a phofa.
- Ntswa e bolawa ke mong wa yone ga e na lobelo ----> Motho o sotlwa ke mmusi wa gagwe ga go kwa a ka tshabelang go mo lemosa.
- Modimo ga o je nkabo ----> Modimo ga o latlhe ope.
- Tshukudu ya feta marwana pounama di botlhoko ----> Motho yo o ratang dijo fa a re o kgotshe, e a be e le fa a lwala.
- E re go lemoga ngaka, le bolwetsi o bo lemoge ----> E re o tlhanogela mothusi wa gago, o be o itse gore ga o na go tlhola o kopa thuso mo go ene.
- Moya-goleele o lefa ka marapo ----> Motho yo o lwalang ka boleele e a tle e re kgabagare a fole.
- Mmutlwa wa noko o rotolwa ke o mongwe ----> Fa o lantlha selo sa botlhokwa, o be o itse gore go na le se o tla se emisetsang ka sone.
- Motse re feta wa balala, wa baruakgomo re tsena ka one ----> Fa motho a le mo mathateng, o kopa thuso mo go ba a itseng ba ka mo thusa ka sengwe.
- Mogama kgomo tsa mafisa, o gama a gadimile tsela. ----> Motho yo o adimileng sengwe ga a se dirise ka phuthulogo, o se dirisa a ntse a itse gore se ka tsewa nako nngwe le nngwe mo go ene.
ADVERTISEMENT